הוועדה לענייני ביקורת המדינה, כנסת 19, פרוטוקול מספר 163, 2014-12-02 11:00

אמנון כהן: אני פותח את הדיון של הוועדה לענייני ביקורת המדינה.

אמנון כהן: הנושא על סדר היום סוגיות בתיאום בין גופי אכיפת החוק באזור יהודיה ושומרון, דוח מבקר המדינה 63ב', עמוד 131, ישיבת מעקב, פה אנחנו נצטרך לקבל תשובות, ודיון המשך בנושאים של אכיפת דיני מים, עמודים 145 עד 151.

אמנון כהן: אנחנו ראינו לנכון בהמשך לדיון הקודם, שנערך לפני כשנה, בנושא של סוגיות בתיאום בין גופי אכיפת החוק באיו"ש, באותו דוח, עם הרבה משתתפים, כולל מתאם הפעולות בשטחים שהיה אז, מכובדנו איתן דנגוט.

אמנון כהן: דוד החליף אותו היום?

<קריאה: פולי מרדכי.

אמנון כהן: כן, פולי מרדכי.

אמנון כהן: אנחנו דיברנו, יש להם תרגיל היום, ממשיך תרגיל ואנחנו מקדמים בברכה את הסגן של פולי, אלוף משנה ראיד מנסור, סגן ראש המינהל האזרחי.

אמנון כהן: תודה על זמנך, אני יודע שהיה לכם קשה באמצע תרגיל, אבל זה כנסת וועדות הכנסת, הרגולטור, אנחנו צריכים לראות שהדברים גם מתקדמים.

אמנון כהן: אנחנו בטוחים שנשמע מכם עדכונים לטובת הנושא שאנחנו דנים בו.

אמנון כהן: היה דיון על הנושא של גופי האכיפה.

אמנון כהן: דיברנו, עברתי על הפרוטוקול של הדיון, כל הנושא של דיני מים, גניבות מים, וכל הנושא של קידוחי מים וזיהום מים כתוצאה מכך, ואז מכובדנו דנגוט אמר שהוא מקים גוף בנושא, שולחן עגול, לשבת ולייעד ולתעל את כל הסיפור, את כל העבודה.

אמנון כהן: הוא אמר לפני כשנה 'תוך מספר חודשים' ואנחנו נמצאים היום לשמוע באמת איך התקדמנו.

אמנון כהן: אני גם קיבלתי תגובות מרשות המים, אלכס קושניר, ששלח לי אז בעקבות הדיון את ההיערכות ואת הנהלים מולכם, איך מסדירים, וכמובן גם קיבלתי את המסמך שלכם איך אתם פועלים בשיתוף פעולה.

אמנון כהן: תעדכן אותנו.

אמנון כהן: כתוב פה שהנוהל תקף מ-13.5.2015, אבל בואו נראה איפה זה עומד, אם סגרתם את הדברים.

אמנון כהן: לנו חשוב כמובן שכל נושא המים יטופל, כל נושא התכנון והבנייה, הוא אמר שגם בנושא תכנון ובנייה הוא הולך לטפל, שיהפוך להיות עבירה פלילית ואז הוא אמר שיעדכן את הוועדה איך הם מקדמים מול משטרת ישראל ומול המשרד לביטחון פנים.

אמנון כהן: למעשה הדיון הזה הוא דיון מעקב ותעדכן אותנו.

אמנון כהן: אני מודה למשרד המבקר שהכנתם דוח חשוב וזה למעשה מאיר את עיני המבוקרים איך צריכים לטפל בדברים.

אמנון כהן: הייתי רוצה לשאול קודם כל אם אתם קיבלתם איזה שהם עדכונים או דיווחים מהגופים המבוקרים לגבי טיפול בדוח המבקר, אם כן, אנחנו מאוד נשמח אם קיבלתם משהו, ואם לאו, אז בראשי פרקים בנקודות האלה רק לנגוע ואחר כך המבוקרים יוכלו להתייחס.

אמנון כהן: כולם ודאי מכירים את הדוח, אבל - - - גם ביקשו ממני מספר חברי כנסת, כשאנחנו מקיימים דיון מעקב, אולי יהיו להם עוד שאלות נוספות לדברים אחרים, אז אנחנו כמובן נשמע אותם.

<אהרון לוי: בוקר טוב, אדוני היושב ראש, גבירותיי ורבותיי.

<אהרון לוי: אנחנו ערכנו, כפי שאמר היושב ראש, ביקורת בנושא של סוגיות בתיאום בין גופי אכיפת החוק והדיון הזה מתמקד בנושא של אכיפת דיני המים באיו"ש.

<אהרון לוי: אין לנו את סטטוס הדברים נכון להיום, את פני הדברים, נכון להיום.

<אהרון לוי: אנחנו לא מקיימים כיום ביקורת בנושא הזה.

<אהרון לוי: אוזנינו כרויות למתרחש, אנחנו נמצאים אמנם במינהל האזרחי, ספציפית לגבי דיני המים באיו"ש אין לנו סטטוס.

אמנון כהן: אז אני רק אעדכן את הוועדה, את החברים, שאני סיירתי באזור מטה בנימין, נמצא פה סגן יושב ראש המועצה וסיירנו, ראינו בשטח את גניבות המים ואת החיבורים ואני חושב שאנחנו צריכים לטפל בזה.

אמנון כהן: ראינו גם את הבנייה הבלתי חוקית הזריזה והמהירה, ביומיים שלושה הם מצליחים להרים מבנה, יביל כזה, כך מתוכנן, מטופל, שמים את התשתית קודם כל ואז בסוף שבוע כזה, או פתאום יש חג שמתארך כמה ימים, כמו פסח, סוכות, והפקחים נמצאים בחופשה, אבל סוף שבוע זה מספיק, בערך בחמישי מתחילים, שישי-שבת גמרו את העבודה ואתה רואה מבנה ולך תתמודד מולו עכשיו בכל בתי המשפט, בכל הסיפור הזה.

אמנון כהן: זאת אומרת גם לזה אנחנו צריכים לתת את הדעת.

אמנון כהן: פה אמר לנו האלוף שהיה שהוא ימצא לזה את הפתרון ברובד הפלילי, אנחנו נשמע את הדיווחים.

אמנון כהן: בסיור עם הוועדה ראינו את החיבורים, גם בורות שהיו כורים את הבורות והייתה בעיה של סגירה ובטונדה לעשות, כל הדברים האלה, אני מקווה שמצאנו פתרון לכל הדברים האלה, כולל כל הנושא של חקלאות שמביאים לכאן, לפעמים לא מבוקר, לא מפוקח, לפעמים דברים שאנשים יכולים להשתמש בהם, דברים לא בדוקים, נגיד חיידקים, מחלות חס וחלילה, דברים כאלה.

אמנון כהן: חשוב מאוד שיהיה תיאום בין כל הכוחות בשטח, שכל אחד יודע מה תפקידו, איפה הוא יכול להיעזר אחד בשני.

אמנון כהן: זה דוח חשוב מאוד, כל ההיבטים חשובים וכרגע אנחנו בהיבטים של מים.

<אהרון לוי: כן, אמת ויציב.

<אהרון לוי: הדוח שלנו באמת צייר תמונת מצב די קודרת בנוגע לאכיפת דיני המים.

<אהרון לוי: אני מציע שמנהל הביקורת הבכיר שעשה את הביקורת בתחום הזה, מר אייל זוננפלד, יציג בקצרה את הממצאים העיקריים בנושא הזה ואז נוכל להמשיך.

<אהרון לוי: אייל, בבקשה.

<אייל זוננפלד: בוקר טוב.

<אייל זוננפלד: כמו שנאמר, בתקופת נובמבר 2011 עד יוני 2012 בדק משרד מבקר המדינה סוגיות בתיאום שבין הגופים המופקדים על אכיפת החוק באיו"ש.

<אייל זוננפלד: בביקורת נמצאו ליקויים משמעותיים בתיאום ובשיתוף הפעולה בין גורמי אכיפת החוק ובין היתר בנושא אכיפת דיני המים, שהוא בעל חשיבות רבה, בעיקר בנוגע למרקם החיים של האוכלוסייה הישראלית והפלשתינית באזור.

<אייל זוננפלד: להלן עיקרי הממצאים.

<אייל זוננפלד: נמשכת התופעה של גניבות מים בממדים גדולים מדי שנה בשנה והיא גורמת לנזקים חמורים ונשנים לצנרת המים ולאי אספקת מים סדירה לתושבי איו"ש.

<אייל זוננפלד: בנוסף לכך באיו"ש קיימת תופעה של קידוחי מים בלתי חוקיים בהיקף נרחב ולכך עלולות להיות השפעות חמורות על הכמות ועל האיכות של מי התהום שבאקוויפר ההר המשמשים את האוכלוסייה באיו"ש ובישראל.

<אייל זוננפלד: במסגרת העבודה זיהינו שתי בעיות מרכזיות.

<אייל זוננפלד: אחת, היעדר גורם מרכז ומנחה.

<אייל זוננפלד: קמ"ט מים, האמור לרכז את הסמכויות בנושא המים באיו"ש ולשמש גורם מנחה לפקחי יחידת הפיקוח של המינהל האזרחי, אינו מרכז, מתאם ומנחה את הפעילות של כל הגופים העוסקים בנושא זה באיו"ש.

<אייל זוננפלד: בהיעדר הנחה של קמ"ט מים ובהיעדר גורם מרכז אחר לנושא סמכויות המים, הגורמים העוסקים בתחום אכיפת דיני המים באיו"ש פועלים בדרך כלל עצמאית וללא תיאום ביניהם.

<אייל זוננפלד: נושא שני הוא שיתוף פעולה לקוי.

<אייל זוננפלד: הנתונים אודות קידוחי מים בלתי חוקיים הנמצאים אצל רשות המים אינם זהים לאלה הנמצאים ביחידת הפיקוח והנחיות מקצועיות של רשות המים אינן מבוצעות.

<אייל זוננפלד: כדי שאכיפת המים בענייני דיני המים תהיה יעילה ומועילה קיימת חשיבות רבה בשיתוף פעולה מיטבי בין כל הגורמים המקצועיים העוסקים בנושא המים ביהודה ושומרון.

אמנון כהן: תודה.

אמנון כהן: בבקשה, אדוני, אלוף משנה ראיד מנסור.

אמנון כהן: תרצה, תתייחס אתה, אם תרצה גופים מקצועיים שלך.

אמנון כהן: אנחנו נתחיל איתך ונשמע גם את הגופים האחרים, רשות המים, המשרד לביטחון פנים וכמובן את מקורות שהם המספקים, נראה כמה גירעון יש להם, נראה מה האספקה, כי אם לא גובים משם אז כולנו משלמים על המים שאנחנו לא צרכנו אותם.

אמנון כהן: בבקשה, אדוני.

<ראיד מנסור: תודה, אדוני היושב ראש, הפורום הנכבד, בוקר טוב לכולם.

<ראיד מנסור: מספר דברים שנעשו בעקבות הדוח, שאני אסקור אותם בפניכם.

<ראיד מנסור: נתונים נוספים, אם נידרש, בני אלבז, שהיום הוא ממלא מקום קמ"ט מים, יוסיף וכמובן החברים מרשות המים וממקורות.

<ראיד מנסור: השלב הראשון שהתחלנו בו זה שינוי ארגוני.

<ראיד מנסור: הבנו שיש לנו בעיה בתפיסה הארגונית וגם בפרסונות שמבצעים את המשימות.

<ראיד מנסור: מי שכיהן כקמ"ט מים עזב את תפקידו ומונה לתפקיד אחר, לא קשור לתחום המים, ובמקומו מונה מי שמכהן כקמ"ט איכות הסביבה ביהודה ושומרון, מר בני אלבז, כממלא מקום, עם צוות מתוגבר שיודע לתת את המענה ותיכף בנתונים נראה שהמענה הזה הוא אכן שייחלנו לו.

<ראיד מנסור: הפעולה השנייה כבר עם כניסתו של מר בני, זה רה ארגון בתוך יחידת המים.

<ראיד מנסור: יש יחידת מים שבנויה ברובה, אם לא כולה, על עובדים פלשתינאים שפועלים מטעם המינהל האזרחי בתוך השטח.

<ראיד מנסור: נוצר רה ארגון בתוך היחידה הזאת, נקבעו ארבעה צוותי פיקוח ואכיפה אשר צוידו בכלי רכב, בציוד ואמצעים נוספים לצורך התמודדות עם פעולת הניתוקים והחיבורים והם פועלים בשטח.

<ראיד מנסור: אפשר להציג את סך הכול העשייה שלהם.

<ראיד מנסור: התחום השני שנכנסנו אליו זה תחום האכיפה בשטח.

<ראיד מנסור: אנחנו מבצעים פעילות אכיפה על ידי אותם ארבעה צוותים שהוזכרו.

אמנון כהן: יחידת הפיקוח רק למים?

<ראיד מנסור: הם מתוך יחידת המים.

<ראיד מנסור: מינינו בתוך יחידת המים ארבעה צוותים שיעסקו גם בפיקוח ואכיפה, לא רק בתיקונים ואחזקה שוטפת, לקחנו מתוך היחידה הקיימת ארבעה צוותים ושדרגנו את רמת הפעילות שיעסקו גם בזה והם עוסקים - - -

אמנון כהן: מה זה צוות?

אמנון כהן: כמה אנשים?

<ראיד מנסור: ארבעה אנשים בדרך כלל זה צוות, עם רכב, עם רתכת, עם כל האמצעים הנדרשים לצורך איתור, זיהוי וטיפול במקום.

<ראיד מנסור: נוסף אליהם, שהם לא הכוח העיקרי, יחידת הפיקוח המרכזית של המינהל האזרחי לא עסקה בהחלטה בנושא מים לפני זה.

<ראיד מנסור: יצא מינוי רשמי של ראש המינהל האזרחי ליחידת הפיקוח המרכזית, שחלק מתפקידה יהיה לאכוף בסוגיות המים ולא רק בקידוחים, אלא גם במבצעים גדולים, מרוכזים, וגם יחידת הפיקוח נכנסה לתוך התמונה הזאת.

<ראיד מנסור: בנוסף לשתי הפעולות האלה יש לנו כמובן את קבלן הניתוקים שהוא מופעל או זוכה במכרז על ידי מקורות ומופעל על ידי צוותי המים בתוך השטח.

<ראיד מנסור: אז במצב הזה יש לנו שלושה גורמים שמתעסקים ומטפלים בסוגיית הגניבות או החיבורים הפיראטיים בשטח.

<ראיד מנסור: במקביל קמ"ט המים הנוכחי או ממלא מקום קמ"ט מים, מר בני, ביצע חבירה לרשויות המכס בגשר אלנבי.

<ראיד מנסור: עלינו שם על תופעה מעניינת של הכנסת משאבות, ששימשו את כל החיבורים הפיראטיים וגם את הקידוחים הפיראטיים והכניסה הייתה כניסה תמימה של משאבות, דרך גשר אלנבי.

<ראיד מנסור: בשנה האחרונה נתפסו 2,006 משאבות שלא היה ניתן להוכיח שהן הולכות ליעד לגיטימי ועל כן הן הוחרמו.

<ראיד מנסור: זו כמות אדירה שמבחינתנו זו מניעה של קדיחה או שאיבה מ-206 מקורות.

<ראיד מנסור: הסעיף השלישי או התחום השלישי שהתעסקנו איתו זה התיאום וזו אחת הנקודות המרכזיות שהמבקר העיר לנו עליה, ובצדק.

<ראיד מנסור: אנחנו יחד עם רשות המים, יחד עם מקורות, ביצענו - - - קודם כל הוועדה אשר הוקמה התכנסה ושמה את המנגנון לצורך קביעת הנהלים ותיאום העבודה, מאותה פגישה יש מפגשים עם רשות המים ועם מקורות, יש סיורי שטח שחלקם אני עושה עם מקורות גם באזור הר חברון וגם בבקעה, יש סיורים שראש המינהל עושה גם עם ראש רשות המים וגם עם מקורות, יש מפגשים ודיונים שמתקיימים אצלם ואצלנו בהקשרים של העשייה ותכנון העבודה, יש קובץ נהלים שרשות המים שמה אותו והועבר אלינו והוא מהווה חלק מהתורה של ממלא מקום קמ"ט מים.

<ראיד מנסור: בשורה התחתונה יש לנו דוח חודשי, אחת לחודש אנחנו מפיקים דוח מסונכרן עם רשות המים, עם מקורות, עם יחידת הצפ"א, מוביל אותו קמ"ט איכות הסביבה, ממלא מקום קמ"ט איכות המים והדוח הזה מרכז את כלל הפעילות שבוצעה על ידי כלל הגורמים בשטח ויודע גם להגיד צפי להמשך.

<ראיד מנסור: זה בהקשר הזה של תיאום וסנכרון המידע.

<ראיד מנסור: הדבר האחרון שעסקנו בו והוא בשלבים מאוד מתקדמים, או שני דברים בעצם, אחד זה יחידת דוד שנמצאת במשרד לאיכות הסביבה תחת רשות הטבע והגנים הלאומיים, הועברה תחת סמכותו של קמ"ט מים, של מר בני אלבז.

אמנון כהן: איזה יחידה זו?

<ראיד מנסור: יחידה שמונה 12 פקחים בשלב הזה, הפקחים האלה מוצבים במעברים, משימתם זה לעסוק בסוגיה של מניעת כניסה של אמצעים ופסולת ודברים נוספים לתוך שטחי הרשות הפלשתינית.

<ראיד מנסור: ירחיב בני בוודאי בהמשך.

<ראיד מנסור: חלק מהמשימות שלה גם לזהות ולאתר כל מה שקשור לצנרת, למשאבות, לכל מה שישמש לצרכי מים וכאן הם יודעים לעצור, לשאול, לברר, ואם היעד לגיטימי אנחנו יודעים לתת המשך ואם לא - - -

אמנון כהן: אז כוח האדם הזה בא אליכם מהמשרד להגנת הסביבה?

<ראיד מנסור: הוא כוח אדם של המשרד להגנת הסביבה שקיבלנו - - -

אמנון כהן: הם עובדים גם שם וגם פה, או רק אצלכם?

<בנימין אלבז: הוא מתוקצב על ידי המשרד להגנת הסביבה, מובל על ידינו.

<ראיד מנסור: קיבלנו את המנדט להפעיל אותו במעברים.

<בנימין אלבז: אנחנו גייסנו פקחים ועד היום לקחנו מעל 180 משאיות, הוחרמו מתחילת השנה הזאת.

אמנון כהן: משאיות על סחורותיהם.

<ראיד מנסור: לא כולם בתחום המים.

<בנימין אלבז: לא מים, כל הנושאים, מחומרי דוש ועד פסולת ועד עץ.

<בנימין אלבז: זה גם הם העירו לנו בזמנו ו - - -

אמנון כהן: גם ירקות, גם ביצים, הכול?

<בנימין אלבז: לא.

אמנון כהן: זה חופשי נכנס?

<ראיד מנסור: מאצלנו פנימה אין בעיה.

<ראיד מנסור: מבפנים אלינו זה בעיה, אבל זה משרד החקלאות.

<בנימין אלבז: יש יחידה ממשרד החקלאות שאני חושב שהם עושים עבודה טובה.

<ראיד מנסור: הדבר האחרון זה פרויקט מאוד גדול שאנחנו נמצאים בשלב מאוד מתקדם שלו, שהמהות של הפרויקט הזה זה הגנה על קו המים.

<ראיד מנסור: במקום להתעסק בתיקונים, טיפולים ועוד צוותים שילחימו אנחנו מנסים למצוא פתרון שורשי, שעל בסיס הפתרון הזה שמנו מצלמות מעקב לאורך קו המים עם מרכזיות, בתוך המרכזיות הצבאיות שיודעות להתריע, לזהות ולשלוח כוח צבאי ליירוט, עם חיישנים שהם גם עכשיו - - - איפה שיש נגיעה בצינור החיישן יודע לתת התראה באותה מרכזיה וכך נדע להפעיל כוח יירוט.

אמנון כהן: מתי זה נכנס לפעולה?

<ראיד מנסור: אנחנו בשלבים מאוד מתקדמים של הפרויקט הזה, של הפיילוט.

<ראיד מנסור: להערכתי בשנה הבאה אנחנו יכולים להתחיל בשלבי מימוש.

<ראיד מנסור: אנחנו ממש בשלבים האחרונים.

<ראיד מנסור: מצלמות הותקנו ונמצאות במעקב, החיישנים גם הותקנו, אנחנו פשוט בהרצה של לראות שאנחנו באמת מסוגלים לתת את המענה וגם האמצעים האלה, כי זה פרויקט יקר מאוד.

<ראיד מנסור: אחת החולשות של הפרויקט הזה שהוא יעלה הרבה מאוד כסף.

אמנון כהן: אבל הוא יכול להיות רב שימושי, לא רק לנושא של המים.

אמנון כהן: הוא יכול לשמש גם בדברים אחרים.

<ראיד מנסור: חד משמעי.

<ראיד מנסור: לכן הצבא גם מתגייס ככה לתת לנו את המרכזיות.

<ראיד מנסור: אלה עיקר הפעולות שנעשו.

<ראיד מנסור: יש דוחות שהזכרתי, יש נתונים.

<ראיד מנסור: אם אדוני היושב ראש רוצה לשמוע נתונים בני יוכל לתת במספרים, אכיפה, פעילויות, מבצעים, גם זה יש לנו כאן ואפשר להציג.

אמנון כהן: תודה בשלב הזה.

אמנון כהן: אנחנו באמת רוצים לשמוע את בני.

אמנון כהן: הקמ"ט הקודם, פה הדוח מציין היעדר גורם מרכז ומנחה וקמ"ט מים היה אמור לרכז והוא למעשה לא ריכז ולא היו הנחיות ולא היו דברים.

אמנון כהן: אז אתה אומר שכל הדברים האלה, כך אני הבנתי, באו על תיקונם ויש לכם - - - זאת אומרת הגוף המקצועי זה רשות המים, הוא מביא את הנהלים מקצועית ואתם צריכים לתרגם את זה לאיזה שהוא ביצוע בשטח.

<בנימין אלבז: בגדול כן, אבל הסמכות של המינהל האזרחי ביהודה ושומרון היא סמכות נפרדת ועצמאית מטעם אלוף הפיקוד שנותן את הסמכויות בכל התחומים האזרחיים בשטחי סי ביהודה ושומרון.

<בנימין אלבז: המטרה שלנו, של המינהל האזרחי, הייתה לקחת וליצור גוף מנחה לכל הגופים, גופי האכיפה, שהיום היו פזורים.

<בנימין אלבז: מיחידת הצפ"א, שעושה עבודה נפלאה בשטח ומעבירה לי דיווחים כל חודש, כולל פעילות מקדימה, כולל פעילות עתידית.

<בנימין אלבז: זאת אומרת אנחנו עובדים במשותף באופן צמוד עם רשות המים, עם דיונים צמודים ודוחות צמודים ומעקב צמוד אחרי כל הדרך הזאת.

<בנימין אלבז: כל המטרה הייתה לשים גוף אחד שיקבל מכל הגופים את הפעילות.

<בנימין אלבז: זאת אומרת היום אני מנחה את יחידת הפיקוח לביצוע פעילויות אכיפה, הם מעדכנים אותי על כל פעילות אכיפה - - -

אמנון כהן: הגוף הזה מרוכז אצלך?

<בנימין אלבז: אצלי, הכול במינהל האזרחי.

אמנון כהן: איך מקבלים הנחיות, נגיד משטרת ישראל, לגבי תכנון ובנייה?

<בנימין אלבז: לא, זה נושא אחר.

אמנון כהן: דוח המבקר הצביע על זה, שגם פה יש את הבעיה.

<ראיד מנסור: בני, ברשותך.

<ראיד מנסור: אדוני היושב ראש, תחום התכנון והבנייה הוא תחום נפרד שעוסקים בו יחידה צבאית שנקראת יחידת התשתיות ויחידת הפיקוח המרכזית.

<ראיד מנסור: הנהלים הם נהלים שקיימים על ידי צווים מוסדרים, על ידי יחידת פיקוח שמסיירת בשטח, מזהה, נותנת צו.

<ראיד מנסור: נכון, יש ניצול של כל מפירי החוק שיודעים לנצל ימים או שעות מתות ולנסות לעשות בנייה בשטח, אבל יש מעקב, יש טיפול, אבל זה לא בתחום של יחידת המים ולא של בני.

אמנון כהן: אוקיי.

אמנון כהן: תמשיך, בני.

<בנימין אלבז: אז כל המטרה הייתה ליצור גוף אחד שבעצם יעשה סנכרון בין כל הגופים, ייתן הנחיות ויביא אפקטיביות לנושא של נושא המים.

<בנימין אלבז: אז היום מקורות מחזיקים קבלן בשיתוף איתי, באופן שוטף, לביצוע ניתוקי מים.

<בנימין אלבז: מדובר על מאות ניתוקים.

<בנימין אלבז: יש פה דוח חודשי, התחלנו את הדוח הזה מחודש יוני הזה, יש מאות ניתוקים שמתבצעים על ידי מקורות ומאות ניתוקים מתבצעים על ידי היחידה שלי, היחידה הפלשתינאית של עובדי מינהל אזרחי, שעובדים הרבה הרבה שנים במינהל האזרחי ועשינו ממש שינוי של כל מערכת העבודה.

אורית סטרוק: מאות ניתוקים בכמה זמן?

<בנימין אלבז: בשלושה החודשים האחרונים מדובר על - - -

<ראיד מנסור: אפשר לתת את הדוח החודשי.

<בנימין אלבז: את יכולה לראות שם מאות ניתוקים של חיבורי מים פיראטיים, במיוחד באזור חברון.

<בנימין אלבז: יש עוד כמה אזורים - - -

אמנון כהן: מה עם קידוחי מים?

<בנימין אלבז: בנושא קידוחי מים מתבצעת פעילות שוטפת לגילוי קידוחי מים, גם יחידת הצפ"א בשטחי סי, בטח ירחיב על זה ברוך בנושא.

<בנימין אלבז: אנחנו במקביל עצרנו מעל כ-2,000 משאבות שהיו אמורות להגיע לקידוחי מים פיראטיים במסווה של משאבת ביוב.

<בנימין אלבז: עלינו על זה בתחילת הדרך והיום כל משאבה שנכנסת מקבלת אישור מקדמי שלנו, אנחנו בודקים אותה אם זה פרויקט לגיטימי או פרויקט פיראטי.

<בנימין אלבז: זה בצד הזה.

<בנימין אלבז: בצד השני הפעלנו יחידה שנקראת יחידת דוד, שגם כפופה אליי, שהיחידה הזאת נמצאת במעברים.

<בנימין אלבז: היחידה הזאת מפקחת על כל הנושאים, גם החומרים הדו שימושיים שנכנסים מיהודה ושומרון.

<בנימין אלבז: מי שיודע, צינור של משאבה או צינור של מערכת כזאת בסופו של דבר יכול לשמש גם לדברים אחרים.

<בנימין אלבז: אז הדבר הזה מפוקח על ידי היחידה, היו לה הישגים אדירים השנה הזאת, מעל 180 משאיות נתפסו השנה.

אורית סטרוק: אתה אומר שהיו מאות ניתוקי מים בשלושה חודשים, כמה מהניתוקים הם ניתוקים חוזרים?

<בנימין אלבז: תראי, לא נכנסתי למעקב ניתוקים חוזרים, אבל היו לי מספר, לא הרבה, ניתוקים חוזרים.

<בנימין אלבז: היו לי.

<בנימין אלבז: אני יודע על מקרים בודדים שהיו.

אורית סטרוק: על פי רוב מקום שאתם מנתקים לא חוזרים לחבר אותם?

<בנימין אלבז: זה ברור, הגנב מגיע למקום, מחליט לקחת - - -

<ראיד מנסור: בני, ברשותך.

<ראיד מנסור: השאלה שלך, גברתי, היא במקום.

<ראיד מנסור: אנחנו מתעסקים בחתול ועכבר.

<ראיד מנסור: באמצעים וביכולות שאנחנו מצליחים אנחנו רצים בחלק גדול מהמקרים סביב הזנב שלנו ואנחנו מספיקים לנתק ולגלות יום למחרת שחיברו ולנתק.

<ראיד מנסור: על כן הלכנו לפרויקט היסודי השורשי העקרוני, לנסות ליצור מיגון לכל קו המים - - -

אורית סטרוק: כיפת ברזל לקו המים.

אורית סטרוק: אני רוצה לשאול אותך, או אותך, לא יודעת מי יענה לי, כמה ממאות הניתוקים האלה, מתבצעת בעקבותיהם גם אכיפה פלילית או כלכלית ו/או חקירה, כלפי מי שחשודים בביצוע החיבורים הלא חוקיים האלה.

<בנימין אלבז: אני יכול להגיד לך שמתבצעות החרמות של הציוד.

אורית סטרוק: של מה?

אורית סטרוק: כשאתה מנתק, את מה אתה מחרים?

<בנימין אלבז: גם את המערכת עצמה, שמחוברת, צינורות, מערכות שלמות, זה מגינה קטנה ועד חיבור ל - - -

אורית סטרוק: אתה מחרים את הצנרת שהולכת מהמקום של הניתוק עד הגינה או עד הבית?

<בנימין אלבז: אבל את יודעת שהאנשים עושים את זה בגניבה.

<ראיד מנסור: זה המצב הכי טוב, אם אנחנו מגיעים עד הבית - - -

אורית סטרוק: כמה אחוזים של המקרים יש החרמות?

<בנימין אלבז: כל מה שאנחנו רואים אנחנו מחרימים.

<בנימין אלבז: אנחנו לוקחים את הציוד, לא משאירים את הציוד.

אורית סטרוק: בכל מקרה יש החרמה.

אורית סטרוק: מה עוד?

אורית סטרוק: מה לגבי אכיפה פלילית?

<בנימין אלבז: אני לא נכנס ל - - -

אמנון כהן: אם אתה תופס אותו במקום מה אתה עושה איתו?

אמנון כהן: או שיש לך מצלמה ותפסת - - -

<בנימין אלבז: אה, כשתהיה לי מצלמה זה דבר ענק, אז יש לי תיעוד.

<ראיד מנסור: אדוני היושב ראש, זה החלום.

אורית סטרוק: מה, זה כזה ענק מצלמה?

אורית סטרוק: כמה כסף יש בפרויקט הזה?

<בנימין אלבז: מדובר על מאות קילומטרים של צנרת שהחרמנו.

<בנימין אלבז: על מאות.

<ראיד מנסור: ההחרמה היא 100% החרמה.

<ראיד מנסור: בכל פעילות ניתוק הציוד נלקח מהשטח, מעמיסים ולוקחים.

אמנון כהן: גם המשאית.

אמנון כהן: אם תפסו אותה שם - - -

<בנימין אלבז: גם לוקחים.

<ראיד מנסור: החלום זה לתפוס אותו שם.

<ראיד מנסור: החלום זה למצוא את הקצה בגינה ובבית.

<ראיד מנסור: הם מתוחכמים מדי בשביל להביא את הצינור עד לחצר של הבית.

<ראיד מנסור: הם מתוחכמים מדי אפילו להביא את הצינור לקצה של האדמה שיש להם עליה טאבו.

<ראיד מנסור: כשזה מגיע לקצה של אדמה לא מזוהה, או אדמת סקר, או אדמת מדינה, הכי קרוב אליהם, שם אנחנו מוצאים הקצה.

<ראיד מנסור: זה מגיע לקצה של השכונה, קרוב לבית מסוים, אנחנו יכולים לחשוד בו.

<ראיד מנסור: יש פה יועצים משפטיים שיכולים להגיד לך שאני עומד שם ומשתגע, אבל אני רואה את הבית הקרוב - - -

אמנון כהן: תחכה עוד שבוע זה יגיע לשם.

<ראיד מנסור: זה לא יגיע.

<בנימין אלבז: לא יגיע לעולם.

<ראיד מנסור: הם יגיעו למרחק מסוים, שם הם ימלאו מהנקודה הזו, או יעשו חיבור בשעה מסוימת של הלילה, ימלאו את המיכלים או את מה שיש להם, ינתקו אותו וכשאנחנו מגלים את החיבור והולכים על העקבות מגיעים לקצה כשהקצה הזה אינו קשור לשום אדם שאנחנו נדע להפליל אותו.

אמנון כהן: יש להם משפטנים גם בצד השני.

<ראיד מנסור: אנחנו לא יודעים להפליל.

<ראיד מנסור: ברוב המקרים.

<ראיד מנסור: היו מקרים בודדים, אני לא יודע להגיד כמה שהצלחנו להביא למצב של הגשת תלונה, אבל לא הצלחנו ל - - -

אורית סטרוק: מה הנזק הכלכלי למדינת ישראל?

אמנון כהן: אנחנו נבדוק את זה בדיון הבא.

אמנון כהן: רשות המים, מי נמצא פה?

<ברוך נגר: אני.

אמנון כהן: איך שיתוף הפעולה?

אמנון כהן: השתפר מאז?

<ברוך נגר: תיכף נדבר על שיתוף הפעולה.

<ברוך נגר: אבל היות שאני רוצה לומר כמה דברים שנותנים את התמונה הכללית טרם הפרטים שנתייחס אליהם, לא הייתי רוצה שאחרים ישמעו את זה, אני רואה שגם הפלשתינאים יכולים לשמוע את דבריי, אז - - - אם זה המצב אני חייב לצנזר את דבריי.

אמנון כהן: צנזר את דבריך.

<ברוך נגר: אז לא אומר את כל מה שהתכוונתי לומר.

אמנון כהן: אנחנו בדרך כלל בדיונים שלנו לא נותנים אינפורמציה לצד השני, בכל תחום.

<ברוך נגר: ככלל ביהודה ושומרון אנחנו פועלים על פי הסכם המים.

<ברוך נגר: הסכם המים חל על כל השטח, A, B ו-C.

<ברוך נגר: יש קביעות ברורות בהסכם המים, כמה מים להם וכמה מים לנו בתוך האקוויפר הזה ואיך מתנהל כל נושא אקוויפר ההר, תיכף אני אדגיש גם מה חשיבותו, איך מבצעים פרויקטים, איך מבצעים קידוחים, אם בכלל וכמה.

<ברוך נגר: כלומר הסכם המים הוא נעול וסגור.

<ברוך נגר: מספרים בשביל לסבר את האוזן.

<ברוך נגר: סך הכול הסכם המים קבע קביעה שאומרת כך, כמות המים שמוקצית לישראל בתוך ההסכם היא 483 מיליארד קוב.

<ברוך נגר: שימו לב למספר, תיכף נגיד מה המשמעות שלו.

<ברוך נגר: לפלשתינאים 196 מיליון קוב.

<ברוך נגר: זה שני הצדדים יכולים להפיק מההסכם וצריך לפקח על זה, זה לא פשוט.

<ברוך נגר: יש כמובן גם מכירות מים, שאנחנו מוכרים להם, אבל זה בסדר.

אמנון כהן: ה-196 מיליון קוב, אנחנו חייבים לתת תמורת כסף?

אמנון כהן: או איך זה הולך?

<ברוך נגר: ביצעתי הפרדה בין מה זכותך לקחת מאקוויפר בלי לשלם עליו, לבין מה אתה קונה.

<ברוך נגר: קונה זה משהו אחר.

<ברוך נגר: המספרים שנתנו, 196 לפלשתינאים, 483, זה כל אחד רשאי להפיק מהאקוויפר.

אמנון כהן: הם מפיקים?

<ברוך נגר: בוודאי.

<ברוך נגר: ההפקה יכולה להיות, שלנו דרך אגב, ברובה היא בתחום ישראל, כי אקוויפר ההר, אנשים לא מכירים את זה, הוא חל על כל יהודה ושומרון, אבל הוא מתפרש לתוך מדינת ישראל.

<ברוך נגר: רוב האקוויפר, רוב ה-14,000 הקילומטרים המרובעים של האקוויפר נמצאים דווקא בתוך שטח מדינת ישראל.

<ברוך נגר: קורה מצב, כל המים נקווים היום באמת ביהודה ושומרון, מחלחלים, אבל הם נאגרים אצלנו.

<ברוך נגר: רוב המים.

<ברוך נגר: כל עוד לא תפסת אותם ועצרת את התנועה הזאת.

<ברוך נגר: מה המשמעות של המספר הזה?

<ברוך נגר: בשביל לסבר לכם את האוזן, היום אנחנו לוקחים מהכנרת במערכת הארצית סדר גודל של 150, במקרה הטוב ביותר 200 מיליון קוב.

<ברוך נגר: בשנה שעברה ממש כמעט כלום.

<ברוך נגר: אז תארו לעצמכם את הכמות הזאת, של ה-483 מיליון קוב, בפועל בגלל כל מיני זה פחות, אבל זו כמות אדירה ולכן החשיבות של ההסכם.

<ברוך נגר: עוד נקודה.

<ברוך נגר: אנחנו מדברים הרבה על חיבורים פיראטיים וצריך לאכוף את הדבר הזה ואתם שמעתם את הפעילות והפעילות הזאת גם השתפרה ויש סנכרון נהדר שלא היה קודם לכן וצריך לומר את זה, לפעמים התערבות של גוף חיצוני כמו ביקורת המדינה או כמו הוועדה הזאת מניעה תהליכים.

<ברוך נגר: אין מה לעשות.

<ברוך נגר: בזכותכם נעשה ממש סנכרון מושלם בינינו לבינם, אבל אנחנו צריכים להכיר מה חשוב ומה חשוב יותר.

<ברוך נגר: כל נושא גניבות המים, אנחנו מפילים את זה על הפלשתינאים, כלומר אם נגנבו - - - ביהודה ושומרון נגנבים בערך כ-5 מיליון קוב ואנחנו מחייבים את הפלשתינאים על כל המים האלה, יחד עם זאת זו לא הבעיה.

<ברוך נגר: זה מפריע בטח, בוודאי למקורות, נמצא כאן מנהל המחוז דני סופר, זה קצת מפריע לו פה ושם, אבל בגדול כשאתה מסתכל כרשות מים אתה אומר 'רגע, מה שמסוכן לי בעצם יותר זה הקידוחים הפיראטיים'.

<ברוך נגר: גם פה אני אסבר לכם את האוזן, חמישה קידוחים פיראטיים יכולים לקחת כמות הרבה יותר מכל הגניבות כולן ביחד.

<ברוך נגר: בכל אלפי החיבורים, ואת צודקת, זו עבודה סיזיפית, כלומר אנחנו צריכים להגיד אוקיי, בזה צריך לטפל, אבל לשים לב למדרג החשיבות שלו, החשיבות האמיתית, רבותיי, זה לשמור על אקוויפר ההר בכמויות שלו ובאיכות שלו.

<ברוך נגר: יש לו גם יתרון נוסף, שלא הזכרנו כאן.

<ברוך נגר: לא רק שכמות המים היא אדירה, היא גם נמצאת במקום הנכון.

<ברוך נגר: איפה היא נמצאת?

<ברוך נגר: למעשה היא נמצאת במרכזי האוכלוסייה שלנו.

<ברוך נגר: וגם צריך לשמור על האיכות ולא על הכמות, ופה אנחנו משקיעים את מרב המאמצים.

<ברוך נגר: יש לנו צוותי פיקוח ואכיפה שהוקמו על פי ההסכם, שהם באופן שיטתי כל יום כל הזמן, גם בשטח A, גם בשטח B וגם בשטח C, מבצעים בדיקות על כל הקידוחים שהשירות ההידרולוגי קבע, וזה למעלה מ-200 קידוחים, כמחצית מהקידוחים ביהודה ושומרון שצריך לפקח עליהם כדי לראות מה מצבו של אקוויפר ההר.

<ברוך נגר: זה מאוד חשוב לנו, וזה מתבצע כל הזמן.

<ברוך נגר: הנושא של האכיפה.

<ברוך נגר: שמעתם את התיאור, יש שיפור מאוד מאוד משמעותי בסנכרון שלנו.

<ברוך נגר: בשביל לסבר לכם את האוזן, כל חודש, על פי אותה קביעה של הוועדה שאתה הזכרת קודם, ראיד, אנחנו מעבירים דוח מדויק לבני, כקמ"ט מים, וכדי שתהיה לנו גם שפה משותפת, אחת לתקופה אנחנו לוקחים את כל החומר כולו, שלא יהיה ספק בנושא ושמים להם על השולחן כריכוז.

<ברוך נגר: לפני שבוע העברנו להם את כל הפרות הסדר, הפרות ההסכם במכה אחת במסודר.

<ברוך נגר: לנו, מבחינתנו, הקידוחים הפיראטיים חשובים.

אמנון כהן: בני, איך אנחנו מגיעים לרתיעה לאחר שתפסנו אותו פעם, לפעמים גם פעמיים, כשהוא קודח מים וכל פעם מנסה את מזלו במקום אחר?

אמנון כהן: אתה מחרים לו, לשיטתך, את כל מה שאתה מוצא בשטח, אבל הוא חי מזה, זה החיים שלו, זה המקצוע שלו בתחום הזה, הוא לא יפסיק אף פעם.

אמנון כהן: אני חייב איזה שהוא אלמנט הרתעתי לאחר שתפסתי פעם או פעמיים, אחרי פעם שנייה צריך להיות כבר משהו אחר, הוא לא יכול להתל בי, לבזבז את כל המשאבים שלי, את כל הדברים שלו.

אמנון כהן: אם לא נמצא משהו כלכלי חזק, הרתעתי, פלילי, לא יודע מה, אני מעדיף כלכלי ש- - -

<בנימין אלבז: כלכלי מתבצע.

אמנון כהן: מה?

<בנימין אלבז: מחרימים את הציוד.

<בנימין אלבז: זו השקעה אדירה.

אורית סטרוק: לא, זה לא.

אורית סטרוק: זה לא נכון.

<בנימין אלבז: אבל זו לא הבעיה הכלכלית.

<בנימין אלבז: אני אגיד לך מה הבעיה.

<בנימין אלבז: הבעיה שמשטרת ישראל צריכה לקבל את התלונות ולטפל באופן פלילי בגורמים האלה.

אמנון כהן: אוקיי ו-?

<בנימין אלבז: כרגע הם לא רוצים להתעסק עם המערכת הזאת של גם נושא איכות סביבה, גם דברים אחרים.

אמנון כהן: מי לא רוצה להתעסק?

<בנימין אלבז: משטרת ישראל.

אורית סטרוק: סליחה רגע, אתה יכול לתת לנו נתונים מדויקים, מה הנזק הפלילי שיכול להיגרם לעבריינים האלה, לו יצויר שהמשטרה תציב בלשים ומצלמות ותאתר אותם ותעמיד אותם לדין.

אורית סטרוק: מה בסוף, בשורה התחתונה, יהיה הנזק שלהם?

אורית סטרוק: ומה הנזק הכלכלי שיכול להיווצר להם?

אורית סטרוק: ואז נדע על מה שווה להשקיע.

<בנימין אלבז: קודם כל גנב, סוף גנב לתלייה, בסוף הוא ייתפס, הוא נתפס.

אורית סטרוק: אתה יודע מאוד יפה שלא יתלו אותם בשום מקום.

אורית סטרוק: דבר במינוחים ריאליים.

<מירב אטינגר: אפשר להתייחס רגע?

אמנון כהן: את פה?

אמנון כהן: מה נשמע?

אמנון כהן: תיכף אני אתן לך.

אמנון כהן: בדיון הקודם מכובדנו דנגוט שהיה פה אמר שהוא מוציא איזה שהיא נוסחה לתת למשטרת ישראל לפעול שם.

אמנון כהן: אמנם אתם הגוף הפועל במקום, אבל לכשמגיע לדרג מסוים או לשלב מסוים, מה שאני חותר להגיע, שלאחר שביצעת אתה פעמיים שלוש תפיסות והוא לא מפסיק, פה צריך לעבור פאזה אחרת.

אמנון כהן: גם הגנב, נגיד, כשאתה אומר סוף גנב לתלייה, סופו בבית סוהר, בסדר, אבל אחרי שתופסים אותו.

אמנון כהן: אתה פעם מנסה, פעמיים מנסה, פעם שלישית תפסת, הוא נכנס מאחורי סורג ובריח והוא יודע שהוא יישב שם כמה שנים, זה החוב שהוא ישלם בסוף, אבל פה אני לא רואה שאותו עבריין שעשה פעם-פעמיים, החרמת לו ציוד, החרמת לו משאית, הוא ממשיך עוד פעם, כי שווה לו, זה המון כסף.

אמנון כהן: הוא כורה בור, מוכר את המים במחיר יקר מאוד, זה משלש לו ארבע משאיות, לא מעניין אותו.

אמנון כהן: לכן צריכים פה לחשוב על משהו אחר, לצאת מהקופסה, לראות שלא כדאי לו כבר, לא יהיה כדאי לו לצאת.

<בנימין אלבז: סגן ראש המינהל האזרחי ישב עם הסממ"ז של מחוז יו"ש בנושא ביצוע אכיפה וקבלת תלונות על מפגעים של איכות סביבה ומפגעים - - -

<מירב אטינגר: אנחנו לא מדברים עכשיו על איכות סביבה, מה זה קשור?

<בנימין אלבז: לא, הוא מדבר על הכול.

<בנימין אלבז: וצריך למצוא את הפתרון.

<מירב אטינגר: אני יכולה להגיב רגע?

אמנון כהן: בטח אני אתן לך.

אמנון כהן: מה, אומרים משטרה ולא יגידו משהו?

אמנון כהן: תיכף.

אמנון כהן: המפקד יגיד מילה.

<ראיד מנסור: אני חושב שהשאלה מורכבת ולא נכונה, לבני בכל מקרה.

<ראיד מנסור: תיאור המצב שעולה כאן, שנתפס פעמיים או שלוש, אני לא זוכר שיש לנו מקרים כאלה, אני גם מודה שלא בדקתי את הנתונים האלה, אם יש לנו עבריינים שנתפסו יותר מפעם אחת.

<ראיד מנסור: אני יודע להתחייב לבדוק אם היו לנו מקרים כאלה.

<ראיד מנסור: לא מכיר שנתפס פעמיים - - -

אמנון כהן: ראיד, מה שחשוב לי, אני אגיד לך, לי חשוב שגם בפעם הראשונה לא יהיה כדאי לו.

אמנון כהן: זאת אומרת אני צריך ליצור מצב הרתעתי כזה - - -

אורית סטרוק: השאלה המאוד פשוטה היא ראייתית.

אורית סטרוק: הרי יש בתים שמקבלים מים בצורה מסודרת, אז יש להם צינור, יש להם שעון וככה אתה יודע שהם לא גונבים.

אורית סטרוק: מי שאין לו, אז הוא גונב, הוא הרי לא צם כל הזמן.

<ראיד מנסור: לא, התיאור הזה לא הולם את המציאות.

אורית סטרוק: למה זה לא הולם?

<ראיד מנסור: כי המציאות של יהודה ושומרון היא שלא כל בית מחובר לצינור מים, גם לא לאינטרנט.

<ראיד מנסור: יש בתים ביהודה ושומרון שלא מחוברים לבתים פלשתינים - - -

אורית סטרוק: אינטרנט ומים זה אותו דבר?

<ראיד מנסור: לא, אני מתכוון לצורך ההמחשה.

<ראיד מנסור: אני אומר, תיאור המציאות הזאת שכל בית ביהודה ושומרון מחובר למים היא - - -

אורית סטרוק: להיפך, אני אמרתי, מי שלא מחובר למים אז הוא גונב.

<ראיד מנסור: לא.

אורית סטרוק: כי הוא לא מחובר.

<קריאה: יש שם בורות מים.

<ראיד מנסור: קשה לי להתמודד עם ההדמיה הזאת.

<ראיד מנסור: הלוואי שזה היה - - -

אמנון כהן: אבל איך אני מונע - - -

<ראיד מנסור: אני אענה לאדוני היושב ראש.

אמנון כהן: מניעה.

<ראיד מנסור: היו דיונים גם עם משטרת ישראל, גם עם ממ"ז ש"י וגם עם הסממ"ז, המשטרה כן מביעה נכונות ורצון לקדם ולטפל ולחקור כל אירוע מהסוג הזה.

<ראיד מנסור: התחלתי ואמרתי שאני לא ערוך לתשובה הזו, כמה נתפסו וכמה פעמים נתפסו ומה נעשה איתם.

<ראיד מנסור: אנחנו מוכנים ללכת לעשות את שיעורי הבית ולהגיד מה נעשה בדברים האלה.

<ראיד מנסור: אם הוא יישב בכלא, או לא יישב בכלא, אני לא יודע להגיד מה יעשו איתו.

אמנון כהן: להרתיע.

<ראיד מנסור: אני מבחינתי יודע שמחוז ש"י מוכן לקבל ממני כל תלונה של אדם כזה שייתפס על חם קודח קידוח פיראטי ויחקור אותה.

<ראיד מנסור: מה ייצא מזה אני לא יודע, כי - - -

<מירב אטינגר: יש לי נתונים פה, אם תיתנו לי לפתוח את הפה.

אמנון כהן: בבקשה, משטרת ישראל.

אמנון כהן: עכשיו את.

אמנון כהן: בבקשה, גברתי.

אמנון כהן: שמך לפרוטוקול.

<מירב אטינגר: לי קוראים מירב, אני יועצת משפטית - - -

אמנון כהן: מה נשמע, מירב?

<מירב אטינגר: מצוין, ברוך ה'.

אמנון כהן: חשבתי יבוא פה איזה רמטכ"ל שיגיד לנו מה.

אמנון כהן: טוב, יועצת משפטית.

<מירב אטינגר: אני יועצת משפטית של מחוז ש"י.

<מירב אטינגר: דווקא בנושא הזה של מים יש פעילות ענפה, במיוחד באזור חברון, ששם יש לנו את עיקר העבירות.

<מירב אטינגר: במהלך השנה האחרונה נפתחו 13 תיקים, 3 מהם הלכו לדין לתביעה הצבאית.

<מירב אטינגר: צריך להבין שיש קושי לתפוס עבריינים, כי כמו שאתה אומר, רוב החיבורים הפיראטיים מובילים לשום מקום וכשאתה מגיע אתה תופס את החיבור עצמו, בדרך כלל אין אנשים, מחרים ציוד, משבית את זה, קשה למצוא אנשים.

<מירב אטינגר: למרות זאת במהלך הפעילות שעשינו השנה, גם עם צה"ל, גם עם המינהל האזרחי, גם עם קב"ט קרית ארבע, הצלחנו לתפוס חשודים על חם בשלושה מקרים, פתחנו תיקים, חקרנו והעברנו אותם לדין.

אמנון כהן: מה קורה במקרים כאלה?

אמנון כהן: חוקרים אותם ומה אחר כך?

<מירב אטינגר: חוקרים אותם, עוצרים אותם ומעבירים את התיק לתביעה הצבאית.

<מירב אטינגר: אין לי נתונים מה קרה עם התיקים אחרי שהעברנו אותם לתביעה הצבאית.

<מירב אטינגר: אולי בפעם הבאה אפשר יהיה באמת לראות אם הוגשו כתבי אישום ומה נעשה איתם.

אמנון כהן: מה שחשוב, מירב, אלה נושאים שעכשיו מתחילים לטפל בהם, אחרי הרבה שנים, אבל המטרה של כולנו פה היא למצוא מינוח של הרתעה.

אמנון כהן: אנחנו צריכים להגיד שלא כדאי בכל מקרה - - - כמו שגנב ייתפס והוא יודע מה דינו, הוא יודע בעל פה, אם הוא ייתפס ככה, יהיה לו ככה, אם ייתפס ככה - - - אז הוא כבר יודע למזער את הנזקים.

<מירב אטינגר: אנחנו תופסים, חוקרים, מעבירים לתביעה הצבאית.

<מירב אטינגר: זה בידיים שלכם לבקש מהתביעה הצבאית, זה צה"ל, פרקליט איו"ש, להחמיר בעבירות האלה.

<מירב אטינגר: אני חושבת שבאמת יש אינטרס להחמיר בעבירות האלה, זה לא בידיים שלנו.

אורית סטרוק: מירב, באופן כללי, לא רק בתיקי מים, כשאתם מעבירים לתביעה הצבאית תיקים כאלה ואחרים אין לכם מעקב מה קורה איתם אחר כך?

<מירב אטינגר: אין לנו מעקב בדרך כלל מה קורה, עד שהתיק חוזר.

<מירב אטינגר: לוקח כמה חודשים טובים - - - כמה זמן לוקח?

<מירב אטינגר: מה אורך חיים של תיק בתביעה הצבאית?

<מירב אטינגר: זה תיקים של שנת 2014, אלה תיקים שלא נגמרים תוך יום.

אורית סטרוק: לא, אני שואלת באופן כללי, אתם מעבירים תיק לתביעה, אתם אחר כך יודעים מה קרה איתו?

<מירב אטינגר: אנחנו יודעים, כי כשהוא חוזר אלינו - - -

אמנון כהן: ואם הוא לא חוזר מה זה אומר?

אמנון כהן: שהוא נסגר?

<מירב אטינגר: אין לא חוזר.

<מירב אטינגר: או שהתיק נסגר והוא חוזר אלינו, או שהוא חוזר אחרי ש - - - הוא חוזר בכל מקרה.

אמנון כהן: כרגע, ב-2013, אין לכם כלום?

<מירב אטינגר: הבאתי רק נתונים של שנת 2014 לדיון הזה.

אמנון כהן: הבנתי, וזה רק 13 התיקים שנפתחו?

<מירב אטינגר: כן, באזור חברון.

<מירב אטינגר: אני גם רוצה להתייחס פה לעניין של - - -

אמנון כהן: מירב, יש לכם את כל הכלים?

אמנון כהן: זאת אומרת ברגע שקיבלתם תלונה מהמינהל האזרחי, אז אתם ישר נכנסים לפעולה?

אמנון כהן: לא צריכים אישורים נוספים?

<מירב אטינגר: נכנסים ישר לפעולה ואני רוצה להגיד לך שעם תלונות, כשמגישים, קשה לנו יותר להתמודד ולהביא עבריינים.

<מירב אטינגר: להביא עבריינים זה לתפוס אותם על חם.

<מירב אטינגר: כשיש תלונה על חיבור מים אנחנו מגיעים - - -

אמנון כהן: ואם יש חשד במישהו, אתם יכולים להגיע אליו?

<מירב אטינגר: ברור.

<מירב אטינגר: מוציאים צווים, אין בעיה.

אמנון כהן: רצית להגיד עוד משהו.

<מירב אטינגר: רציתי להתייחס.

<מירב אטינגר: עלתה כאן הסוגיה של איכות הסביבה ושהמשטרה לא מוכנה.

<מירב אטינגר: ביחס לעבירות של איכות הסביבה, בארץ משטרת ישראל לא חוקרת עבירות של איכות הסביבה, בשביל זה יש את המשטרה הירוקה של המשרד לאיכות הסביבה.

<מירב אטינגר: באיו"ש משרדי הממשלה זה המינהל האזרחי והוחלט על ידי היועץ המשפטי לממשלה שמישהו צריך לקחת את העניין של חקירת עבירות איכות הסביבה זה המינהל האזרחי, הם אמורים להקים יחידה כזאת, הם הבטיחו שהם יקימו יחידה כזאת, זו לא אחריות שלנו, אין לנו את המומחיות לבצע את זה.

<מירב אטינגר: היו מקרים שלקחנו על עצמנו בעניין הזה של המפחמות בצפון השומרון, בגלל שזו הייתה מכת מדינה ממש, לקחנו אחריות מסוימת במקרים מאוד ספציפיים, אבל באמת זה לא - - -

<קריאה: עשיתם שם עבודה נפלאה.

אמנון כהן: בני, אבל מה קורה עם איכות הסביבה מול המינהל האזרחי?

<עקיבא איסרליש: היושב ראש, אתה ביקשת איזה נתון שיש לי במהלך 2013.

אמנון כהן: לגבי תיקים?

<עקיבא איסרליש: כן.

<עקיבא איסרליש: נתוני מעקב שעשינו, נפתחו 96 תיקים בנושא פגיעה בתשתיות, מתוכם 39 תיקים בנושא גניבת מים ופגיעה במקורות.

<עקיבא איסרליש: זו תשובה של משטרת ישראל בתחילת 2014 על 2013.

אמנון כהן: אבל מה קרה לתיקים האלה?

<קריאה: כלום.

אמנון כהן: מה?

אמנון כהן: אז תרשום לך, יקירי, הוועדה לביקורת המדינה מבקשת, 'תודה רבה' תגיד, 'על תשובתכם'.

אמנון כהן: תגיד 'העליתי את זה בוועדה לביקורת המדינה, הוועדה מבקשת לדעת לגבי כל תיק ותיק מה עלה בגורלו, מי הורשע, כמה הורשעו, כמה לא הורשעו, כמה נסגרו', ככה לדעת.

אמנון כהן: אבל יפה מאוד, נפתחו הרבה תיקים, נראה יפה מאוד.

אמנון כהן: וב-2014 כמה תיקים, מירב?

אמנון כהן: רק 13?

<מירב אטינגר: אין לי עדיין סטטיסטיקה - - -

אמנון כהן: רגע, פוחדים לגנוב מים?

אמנון כהן: שפתאום ירד?

אמנון כהן: הרתעה.

אמנון כהן: או שלא תופסים.

אורית סטרוק: ליחידה נגד תג מחיר יש מצלמות, יש מסוקים ומזל"טים, אבל ליחידת המים אין מצלמות.

אמנון כהן: שנייה, תעזבי עכשיו פוליטיקות.

<מירב אטינגר: רק באזור חברון נפתחו 13.

<מירב אטינגר: אין לי נתונים כלליים - - -

אמנון כהן: אבל אני יכול להגיד לשר התחבורה ולאוצר שמצלמות שיש על מהירות שלא צריך לשים אותם, לא צריך לשים, יש כבישים פתוחים, כבישים מצוינים, אפשר לנסוע קצת יותר מהר, אין בעיה, לא צריך כל דבר - - - את המצלמות שישימו שם, זה הרבה כסף.

אמנון כהן: פה ימנעו הרבה כסף, גם לא יזהמו את האקוויפר של המים.

אמנון כהן: רשות המים, רצית להמשיך עם עוד כמהדברים?

אורית סטרוק: הקידוחים זה העיקר, אדוני.

אמנון כהן: כן, אנחנו מגיעים עכשיו.

<ברוך נגר: המספרים אומרים הרבה דברים.

<ברוך נגר: קודם כל 96% מתושבי יהודה ושומרון הם פלשתינאים והם מחוברים לרשת מים.

אורית סטרוק: אתה מדבר על אזור C?

<ברוך נגר: אני מדבר על הכול.

<ברוך נגר: שימו לב, זה מספר - - -

אורית סטרוק: 96% מחוברים לרשת המים?

<קריאה: כן, אבל יש מאות בתים ריקים.

<ברוך נגר: בנובמבר שעבר, אחרי שהיינו בישיבה כאן, אמרתי את המספר הזה בהאג, כשתקפו אותנו בנושא מים, הם היו בהלם.

<ברוך נגר: אמרתי, 'רבותיי, נתונים, מספרים'.

אמנון כהן: זאת אומרת לא חסר מים לפלשתינים, זה מה שחשוב.

<ברוך נגר: 96% מחוברים לרשת אספקת המים.

אמנון כהן: יפה.

אמנון כהן: אז מה, 4% זה כל הבלגן?

<ברוך נגר: ואמרתי, יש שם נציגים של 170 מדינות, 'אתם יודעים שיותר ממחצית מכם אין להם את המספר הזה'.

<ברוך נגר: אז קודם כל נתון.

<ברוך נגר: רוב מופלא של גניבות המים בכלל לא הולך לבתים.

<ברוך נגר: אני הייתי מושל חברון, את יודעת כמה שנים טובות, הם הולכים לחקלאות, לכן אין משמעות לשעון.

<ברוך נגר: איפה זה הולך כשגונבים מים?

<ברוך נגר: לא גונבים במיכליות וכאלה, זה כאלה בעיקר יישובים שהם לא בדיוק חוקיים, חרבות למיניהן, ולשם מובילים מים במיכליות.

<ברוך נגר: אבל רוב מוחלט של האוכלוסייה, בממדים שהם יפים גם בקנה מידה עולמי מחובר לרשת המים ולא צריך לגנוב.

<ברוך נגר: צריך לומר עוד נקודה אמיתית.

<ברוך נגר: יש להיות גם על קרקע המציאות.

<ברוך נגר: הנושא הזה של 'תביא בפני שופט' ואני יודע את המספרים הקטנים מאוד מאוד של אלה שבסוף יגיעו לפני שופט, עד שמצאו את האנשים ועד שזה - - -

אמנון כהן: הרחמן.

<ברוך נגר: אני לא מדבר על רחמן, אני מדבר על משהו הגיוני.

<ברוך נגר: הרי מה הוא יציג?

<ברוך נגר: הוא יאמר 'אין לי מים בבית'.

<ברוך נגר: אבל תעזוב את זה, יש פה עניינים יותר דרמטיים, כמו פיגועים, זה נשמע משהו רך מאוד, לכן העונש האמיתי - - - צריך ללכת על זה, שלא תחשבו שאני אומר לפסול את זה, לא.

<ברוך נגר: העונש האמיתי זה מה שנעשה באמת בשטח ומה נעשה בשטח?

<ברוך נגר: הם החרימו לא מאות אלא אלפי קילומטרים של צנרת.

<ברוך נגר: את כל הציוד שתופסים, כמו שתיאר כרגע סגן ראש המינהל האזרחי הם לוקחים ואתם יודעים מה זה כשחפרת בקידוח ובסוף אתה מגיע לשטח ואתה לוקח את המשאבות?

<ברוך נגר: זו הוצאה אדירה, ולכן - - -

אמנון כהן: זה מספיק מרתיע?

<ברוך נגר: זה הרבה יותר אפקטיבי ממה ששופט, ואתה גם אם תהיה שופט אתה לא - - -

אמנון כהן: אני רחמן.

אמנון כהן: לא כדאי לי להיות שופט.

<ברוך נגר: אתה תהיה כמו השופטים הרגילים.

אמנון כהן: לא כדאי, הוא יבכה לי אני אגיד לו 'לך הביתה'.

אמנון כהן: אני עוד אשלם כסף מהכיס, אני אגיד לו 'לך תאכל סנדוויץ'.

אורית סטרוק: ברוך, דבר במספרים.

אורית סטרוק: כמה עולה להם הצנרת וכמה עולים להם המים?

אורית סטרוק: במספרים.

<ברוך נגר: אז קודם כל צריך לדעת שזה הנזק האמיתי.

אמנון כהן: כן, הבנתי, החכמת אותנו בכמה דברים.

אורית סטרוק: אבל באמת דבר במספרים.

אמנון כהן: איזה מספרים את רוצה?

אורית סטרוק: כמה עולה להם הצנרת שהחרמת לעומת כמה עולים להם המים שהם השתמשו עד ש - - -

אמנון כהן: וכמה עולה הפקח שעושה את העבודה וכמה עולה ראש המינהל האזרחי.

אורית סטרוק: לא, עזוב אותך עכשיו, מבחינת הערבי שגנב את המים.

אורית סטרוק: כמה הוא הרוויח על המים שהוא לא שילם ו - - -

אמנון כהן: תלוי באיזה שלב הוא, אם הוא הספיק לגנוב בכלל.

אמנון כהן: יכול להיות שלא הספיק לגנוב.

<ברוך נגר: כל הדברים האלה, כפי שאת יודעת, הולכים לחקלאות ובחקלאות אין יותר מדי כסף.

<ברוך נגר: ואם את שמה לב, בחברון, הם עושים דבר משונה שלא נמצא באף מקום בעולם, אני חושב - - -

אורית סטרוק: נכון, זה לא כמה עולה לנו מים, זה כמה הוא הרוויח מהחקלאות שהוא השקה במים האלה, וכמה הוא שילם על הצנרת ל - - -

<ברוך נגר: יש את הכרמים, מתחת לכרמים יש מים אז הם עושים חקלאות בהיקף די משמעותי.

<ברוך נגר: בדרך כלל כרמים לא צריכים מים.

אמנון כהן: יש לנו מדד כמה גנבו לנו?

<ברוך נגר: אנחנו יודעים כמה גנבו.

<ברוך נגר: ודאי.

<ברוך נגר: אתה יודע למה אנחנו יודעים כמה גנבו?

<ברוך נגר: מסיבה פשוטה, אנחנו מחייבים אותם על זה.

אמנון כהן: את מי אתה מחייב, את הגנב?

<ברוך נגר: את הפלשתינאים.

<ראיד מנסור: הפלשתינאים משלמים את ה - - -

אמנון כהן: ה-96% שמחוברים, כמו בבניין משותף, יש לי את הצריכה שלי ואת הצריכה של - - -

<ברוך נגר: אוטומטית כל חודש, אנחנו, בלי חוכמות, זה לא חברת החשמל, כל חודש אנחנו מחייבים אותם גם על כל הגניבות.

<ברוך נגר: תשאלי איך מחייבים אותם על הגניבות - - -

אמנון כהן: זה כמו צריכה ביתית והצריכה של הוועד של כל השכונה.

אמנון כהן: אותו דבר אתה עושה.

<ברוך נגר: בדיוק.

<ברוך נגר: כלומר אנחנו מחייבים על זה מאוד - - -

אורית סטרוק: מה אתה עושה?

אורית סטרוק: אתה מוריד את זה מכספי המיסים?

<ברוך נגר: בוודאי, כל חודש.

אורית סטרוק: למה לא עושים את זה בחשמל?

<ברוך נגר: אני אחראי על המים, לא על החשמל.

אורית סטרוק: אבל אני שואלת אותך, למה לא עושים את זה בחשמל?

<ברוך נגר: אם כבר את שואלת אז אני אתן לך בכל זאת את התשובה.

<ברוך נגר: בהסכם המים מופיע שם סעיף של קיזוזים.

<ברוך נגר: ברור, חד וחלק.

אמנון כהן: ובהסכם החשמל אתה חושב שלא מופיע?

<ברוך נגר: נדמה לי שזה לא מופיע, אבל אני לא אחראי לחשמל.

<ראיד מנסור: יש הסכם משותף למים, החשמל זה עסק כלכלי.

אמנון כהן: כלכלי, אבל צריך לשלם.

אמנון כהן: הבנתי.

<ברוך נגר: מה שמטריד אותי יותר, לא שאני מזלזל בגניבות האלה, זה קידוחים פיראטיים.

אורית סטרוק: אני רוצה לשאול אותך על הקידוחים.

אורית סטרוק: הרי הקידוחים האלה, אולי אני טועה, מי מבצע את הקידוחים?

אורית סטרוק: הלוא זה לא כל ערבי שבא לו, הוא מסוגל לבצע קידוחים.

אורית סטרוק: פה צריכים - - -

אמנון כהן: חקלאי, או מישהו שוכר מישהו שיעשה לו את העבודה.

אורית סטרוק: זה יותר בעלי יכולת, אולי זה הרשות הפלשתינית בעצמה, גופי בת שלה.

אורית סטרוק: אני לא יודעת, ספר לנו מי עושה את הקידוחים הפיראטיים האלה.

<ברוך נגר: אז קודם כל מרבית הקידוחים הפיראטיים שאנחנו מזהים נמצאים בשני מקומות, אחד באזור ג'נין והשני באזור בקעת הירדן.

<ברוך נגר: כל הקידוחים, כמעט כל הקידוחים, מבוצעים על ידי אנשים פרטיים שאומרים 'וואלה, אני יכול פה לקדוח, למה לי לבקש מים באופן - - -

אמנון כהן: או לקנות מים?

<ברוך נגר: כן, 'אני יכול לבצע קידוחים'.

אורית סטרוק: זה יקר קצת, לא?

<ברוך נגר: זה מה שאני רוצה, מה שיקר ומה שזול.

<ברוך נגר: יש דברים שהם זולים.

<ברוך נגר: כשאתה מבצע קידוח רדוד, זה קידוח יחסית זול.

<ברוך נגר: לקדוח אותו, אתה יכול לעשות את זה בכמה שבועות על ידי מכונה ולא מכונה שמבצעת קידוחים לעומק.

<ברוך נגר: הקידוחים האלה מגיעים לסדר גודל של 150 מטר.

<ברוך נגר: אלה קידוחים, כשהם מבוצעים באקוויפר הצפוני, של ג'נין, ברוב המקרים המים האלה נלקחים מהאקוויפר העליון.

<ברוך נגר: בג'נין יש משהו גם כן מעניין, האקוויפר כולו בערך מצומת תפוח, שאת מכירה אותו - - -

אמנון כהן: אל תגלה סודות.

<ברוך נגר: לא, זה הם יודעים.

אורית סטרוק: כל אחד קודח והוא מגלה סודות?

<ברוך נגר: גם פה אלוהים סידר משהו מעניין.

<ברוך נגר: מצומת תפוח, כל הגשם שיורד, אני מדבר כרגע על זה שמחלחל, לא זה שזורם מלמעלה.

<ברוך נגר: יש שמה הבדל בין קו פרשת המים הטופוגרפי לבין הגיאולוגי והתוצאה היא, כל המים זורמים אלינו לעמק יזרעאל, לאזור חרוד.

<ברוך נגר: יש שם שתי רמות של קידוח, אחד העליון, שהוא נחמד אבל פחות חשוב לנו, והשני התחתון.

<ברוך נגר: אז בגלל שהם מבצעים את הקידוחים הפיראטיים וצריכים לעשות את זה קצר ואנשים פרטיים אז הם מצליחים להגיע בדרך כלל לאקוויפר העליון, זה עד 150 מטר, ואז בעצם מרבית המים הנגנבים, הם גונבים את זה מעצמם.

<ברוך נגר: איך זה מעצמם?

<ברוך נגר: כי יש גם קידוחים חוקיים ובדרך כלל אנחנו רואים את המפלסים, לא קשה לעשות את החשבונות ואתה מגיע למסקנה שמרבית המים - - - יחד עם זאת אמרתי והזכרתי חמישה קידוחים קודם, שהם נמצאים קצת יותר עמוק וזו כבר גניבה שהיא יותר משמעותית מבחינתנו.

אמנון כהן: איך אתה עוצר?

אמנון כהן: איך אתה מגלה אותו?

<ברוך נגר: במקרה הזה אנחנו עצרנו אותם, במקרה הספציפי הזה זה עלה לבג"צ וזה נמצא בבג"צ.

אמנון כהן: למה בג"צ?

<ברוך נגר: כי אתה יודע, הפלשתינים מגישים בג"צים - - -

אמנון כהן: בינתיים הם ממשיכים לשאוב?

<ברוך נגר: בינתיים הם לא מפתחים את הקידוחים.

<ברוך נגר: מה שהם עשו עד הגשת הבג"צ, כי בג"צ אמר 'אתם עוצרים פה', אז מה שהיה עד הנקודה הזאת - - - אני מקווה שבסוף זה יוכרע איכשהו.

אורית סטרוק: מי אלה האנשים האלה?

אורית סטרוק: זה באמת איזה פלח פרטי שבא וקודח?

אורית סטרוק: זו הרשות הפלשתינית?

אורית סטרוק: זה גוף כלכלי?

אורית סטרוק: מי זה?

<ברוך נגר: מי שעושה את הדברים האלה אלה אנשים פרטיים וצריך לומר עוד נתון אחד, שתשימו לב, ותיכף אני אתן לכם מספרים אז תבינו למה אני מתכוון, אצל הערבים אם אתה גונב מים זה כאילו בסדר, גם כשגונבים מהרשתות של הרשות הפלשתינאית עצמה.

<ברוך נגר: אני אתן לך נתון מדהים, אנחנו מסרנו את רצועת עזה בשנת 94', יצאנו מרוב השטח, והיו שם 1,400 קידוחים חוקיים, תקניים, עבדו, האקוויפר נוהל כמו שצריך.

<ברוך נגר: כשהחמאס עלה לשלטון והוא אמור להיות שלטון, אתם יודעים, שאין לו בעיה לבצע כפייה, בנושא של המים הוא נגע ויש שתי תוצאות מדהימות שם, ולא הרבה שנים חלפו.

<ברוך נגר: אחת, מ-1,400 הגענו ל-6,000 קידוחים וכל רצועת עזה היא קצת יותר משליש מנפת חברון שלנו.

<ברוך נגר: 6,000 והאקוויפר, ואתם שומעים את זה גם בתקשורת וזה יילך ויגבר, למעשה במצב כמעט סופני.

<ברוך נגר: כלומר גם הם עצמם, כשגונבים מעצמם הם או מהרשות עצמה, זה סוג של - - - אני לא יודע איך לקרוא לזה.

<ברוך נגר: זה נכון, דרך אגב, בירדן וזה נכון בסוריה, לכן משק המים שם נדפק.

<ברוך נגר: פשוט, אוקיי, המים עוברים לידי, אם אני יכול לתפוס אני תופס.

<ברוך נגר: אין אכיפה גם כשזה דופק אותם בפירוש.

אמנון כהן: כל אחד דואג לעצמו שם.

אמנון כהן: אלה החיים.

<ברוך נגר: אתה רואה את המספרים ואתה רואה את התוצאה.

אמנון כהן: אז אתה אומר, גופים כלכליים אזרחיים.

אמנון כהן: אין פה מדינה שעומדת מאחורה, של פלשתינאים שעושים איזה משהו.

אורית סטרוק: זה לא קשור ל - - -

<ברוך נגר: עוד נקודה מעניינת.

אמנון כהן: תודה בשלב הזה, ברוך.

אורית סטרוק: אני חושבת שזה כן מעניין.

אמנון כהן: בסדר, אי אפשר רק על זה, הכול מעניין.

<בנימין אלבז: חבר הכנסת אמנון כהן, אני רוצה להגיד לך שאני מנצל את המערכת פה להודות באמת לחברת מקורות שעושה עבודה שם - - -

אמנון כהן: תיכף נשמע אותם.

<בנימין אלבז: עבודת קודש, 24 שעות - - -

אמנון כהן: מחר יש דיון על מקורות.

<בנימין אלבז: לכן אני רוצה להגיד לך פה - - -

אמנון כהן: אח, כמה נפוטיזם שם.

<דני סופר: דווקא בסדר.

אמנון כהן: זה אתה אומר, מחר אנחנו נדבר על זה.

<בנימין אלבז: מקורות זו חברה פנטסטית.

אמנון כהן: חברה מצוינת, אבל מחר.

<בנימין אלבז: אני אומר לך, ביהודה ושומרון אני מצדיע להם על הפעילות שהם עושים.

אמנון כהן: רק שם?

אמנון כהן: אני מצדיע לה על כל הארץ, יישר כוח.

אמנון כהן: בארץ ובחוץ לארץ, תביאו הרבה כסף למדינה.

אמנון כהן: בבקשה, אדוני, עם מי אנחנו מדברים כרגע על מקורות?

<דני סופר: שמי דני סופר, אני מנהל מרחב המרכז במקורות.

אמנון כהן: למה שלחו אותך?

<דני סופר: בין היתר יהודה ושומרון בתחום אחריותי.

<דני סופר: אז כמה עובדות שצריך ל - - -

אמנון כהן: אתם אין לכם הפסד, הבנתי.

<דני סופר: כספי לא, ברוך דייק בעניין הזה.

<דני סופר: הבעיה שלנו היא משמעותית בשני מובנים מאוד אקוטיים.

<דני סופר: אחת, רוב הגניבות מתרחשות בין פסח לראש השנה, בקיץ, יש ימים - - -

אמנון כהן: מתקלחים יותר?

<דני סופר: לא, רוב הגניבות הולכות לחקלאות.

<דני סופר: דרך אגב, השנה הייתה עלייה.

<דני סופר: למרות הפעילות הענפה והגדולה של המינהל האזרחי והשילוב של כל הכוחות, השנה הייתה עלייה בגניבות.

<דני סופר: אנחנו צופים את זה כל שבע שנים.

<דני סופר: השנה זה שנת שמיטה, יש פרוספריטי גדול מאוד לשטחים האלה - - -

אמנון כהן: הכול בגלל החרדים.

אמנון כהן: אנחנו תמיד אשמים.

<קריאה: וגם בגלל שנת הבצורת החריפה.

<דני סופר: לא, אבל נוסיף גם את שנת הבצורת.

אמנון כהן: אנחנו החרדים, שנת שמיטה, נותנים פרנסה לאחרים.

<דני סופר: ושנת הבצורת האיומה.

אמנון כהן: גם הבחירות בגללם.

אמנון כהן: יש בחירות עכשיו, החרדים אשמים עוד פעם.

<דני סופר: זה עוד לא אמרנו.

<דני סופר: אבל צריך להגיד שיש תקופות וימים, גם כשצוותי האכיפה או צוותי הניתוק עובדים בשני צוותים אנחנו מגיעים למצב שליישובים - - -

אמנון כהן: מה אתה משלים בפאזל הזה?

אמנון כהן: איפה אתם נמצאים?

אמנון כהן: אתם נעזרים בגופים האלה?

אמנון כהן: כי אתם לא יכולים להיכנס לשם, אני מבין.

<דני סופר: לא, אנחנו נכנסים.

<בנימין אלבז: הם נכנסים ועובדים איתנו צמוד.

אמנון כהן: מה אתה צריך לעשות שם?

<דני סופר: אנחנו מפעילים את המערכת ומספקים את המים, גם לפלשתינאים ובעיקר ליישוב היהודי, וצריך להגיד שיש מקרים וימים שאנחנו לא מצליחים להגיע והיישובים הישראלים לא מקבלים מים.

<בנימין אלבז: גם פלשתינים.

<דני סופר: בוודאי הפלשתינאים.

<דני סופר: לעניין הזה רציתי להגיד משהו, שה-96% המחוברים ברשות הפלשתינאית זה נכון, אבל הנתונים שיש לנו בידיים זה שיש הרבה מאוד מחוברים שלא רואים מים.

<דני סופר: בחברון עצמה יש בקיץ ימים ולפעמים שבועות שהמים לא מגיעים בגלל פחת גדול, גניבות מים שלהם לעצמם וכמויות מים שהולכות וחסרות.

אמנון כהן: דני, מה שחשוב מבחינה ציבורית, הבורות שעושים הגופים העסקיים האלה, הם יכולים להחדיר כל מיני דברים תוך כדי, פילטרים עם דברים, גם כשהוא גונב, שלא ייכנסו כל מיני חומרים, איך אתם דואגים שהציבור באזור הקרוב, או בכלל, זה יכול להתפשט גם לכל הארץ, שהם ישתו מים נקיים וטובים, שזה לא יעשה נזק.

<דני סופר: קודם כל, אני לא ארחיב פה, יש לנו אמצעי הגנה.

<דני סופר: העלית פה דבר חשוב, ביטחון מים.

<דני סופר: כאשר נכנסים, גם תמים שבא להשקות את גידול המלפפונים שלו והוא מדשן עם מדשנת על הקו ואין חיבור מסודר בין מקורות לבין הצרכן, ואין חיבור מסודר, הוא מסוגל שלא ביודעין לעשות לנו נזק גדול מאוד לקו, בהחדרה של כל מיני חומרים, הגם שהוא תמים.

<דני סופר: לעניין הזה יש לנו אמצעים ואני לא אפרט.

אמנון כהן: יש לך אמצעים?

<דני סופר: כן.

<דני סופר: אבל אני רוצה להגיד שבעניין הזה אנחנו פנינו בזמנו למשטרה והצגנו את הנושא הזה, את הפן הנוסף, שכשגנב כזה נכנס לנו לקו, מלבד זה שהוא גנב פלילי, הוא גם פוטנציאל לזיהום אוכלוסייה, ואולי בעניין הזה כדאי לחזור ולהעמיד את זה על סדר היום, כי זה יכול להביא לענישה הרבה יותר משמעותית אם נתפוס את אותו גנב.

<דני סופר: אני רוצה להגיד גם, בהמשך לדבריו של ריאד, אנחנו גמרנו פיילוט שיודע לנטר היום באופן רציף כל נגיעה בקווים שלנו.

<דני סופר: הפיילוט הזה נעשה בשפלה, הוא הולך להיכנס בשלב הראשון כבר השנה, אני מקווה, אם נקבל אישור מהמינהל האזרחי, מקמ"ט תחבורה, שנוכל להניח את הקו, קו לאדוריים, קו ראשון שיונח עם אותו סיב אופטי שבסופו של יום, ביחד עם הצבא והמינהל האזרחי ואנחנו, נוכל לדעת על כל נגיעה בקו שלנו בנקודה המתאימה.

אמנון כהן: לגבי משטרת ישראל, איפה עדיין הבעייתיות?

אמנון כהן: אתה מגלה שיש בן אדם שרצה חס וחלילה לעשות פעולה כזו או אחרת.

<דני סופר: אז אני רוצה להגיד שזה פיילוט ובפיילוט הזה, זה לא סתם לעשות פיילוט, להניח את הסיב הזה שעולה הרבה מאוד כסף, השלב הבא זה לראות את אמצעי האיתור שהם קלים יחסית, הייתי אומר, היירוט של אותו מפגע, ולאחר מכן יהיה אפשר כנראה - - -

אמנון כהן: מעכשיו, בני, תשבו עם צוותים של משטרת ישראל לראות את הדברים, איך החיבור והסנכרון.

אמנון כהן: כמו שעשינו את זה יפה בנושא הזה, כבר יש להם תיקים, אז גם פה.

אמנון כהן: הפיילוט יהיה עוד נגיד כמה חודשים, ייכנס בעזרת ה' לאזור מסוים אצלכם, אבל מעכשיו צריך להדריך את הצוותים, לראות מה הם צריכים, אולי הם צריכים כלים מסוימים ודברים נוספים.

אמנון כהן: מעכשיו כבר צריך לשבת איתם.

<דני סופר: זהו, אני רוצה להגיד שבעניין הזה הכאב הגדול שלנו, נושא האקוויפרים והטיפול בהם, צריך להבין שיש לנו קידוחים עמוקים ביהודה ושומרון, לא הרבה, אנחנו צופים כל שנה ירידה במפלסים.

<דני סופר: אנחנו הגענו למקסימום הקידוח האפשרי - - -

אמנון כהן: מה, יהיה מצב של קטסטרופה, לא יהיה מים?

אמנון כהן: זה יכול להוביל עוד כמה שנים, או כמה חודשים?

<דני סופר: לא כמה חודשים, אבל בעניין הזה אנחנו כבר נתנו את הדעת והיום אנחנו מפתחים מערכות לא נקודתיות ולא קידוחים בתוך יהודה ושומרון, כל מערכות המים יגיעו מהמערכת הארצית, מהמוביל הארצי - - -

אמנון כהן: התפלות מים מגיעות לשם?

<דני סופר: בוודאי ויגיעו הרבה יותר.

<דני סופר: ככה אנחנו צופים שהמפלסים ימשיכו לרדת, גם בגלל הרבה שנים שחונות וגם בגלל אותו מצב שיש שאיבת יתר של האקוויפר הזה, גם בבקעת הירדן, גם ביהודה ושומרון, דרך אגב גם שלנו, והפלשתינאים - - -

אמנון כהן: בעזה עוד מעט לא יהיה מים, אולי נקים שם מפעל להתפלת מים?

<דני סופר: דרך אגב, אנחנו השארנו להם שני מתפילים עובדים כשעזבנו את עזה.

אמנון כהן: השארתם להם, בלי כסף?

<דני סופר: הכול נעזב ככה והם הפעילו את זה במשך חודשיים ומאז זה לא עובד.

<דני סופר: כן, בדיר אל בלח.

אמנון כהן: חברת הכנסת אורית, רצית לשאול שאלה.

אמנון כהן: בבקשה.

אורית סטרוק: רציתי לשאול, כל הצרכנים של המים ביהודה ושומרון, גם הערבים, הם צרכנים שלכם?

<דני סופר: לא.

<דני סופר: אני אגיד ככה, ביהודה ושומרון יש לנו את היישובים הישראליים שכל אחד הוא צרכן שלנו ויש צרכן אחד שיש לו הרבה מאוד חיבורים, שקוראים לו הרשות הפלשתינאית.

<דני סופר: כשאני מספק מים לרמאללה, אני יודע שזה לרמאללה, אבל אני מוכר את זה לרשות - - -

אורית סטרוק: אתה לא יודע מי משלם בעצם.

<דני סופר: אף אחד לא משלם לי.

<דני סופר: לי אף אחד לא משלם, אנחנו מגישים חשבון למשרד האוצר, לרשות המיסים, החשבון הזה עובר את ראש רשות המים ואני מקבל את כל הכסף חזרה לכיס והם לא חייבים לנו אגורה.

אמנון כהן: משרד המשפטים, איפה אנחנו פה בפאזל?

אמנון כהן: מה נשמע?

אמנון כהן: אתם מנחים את הגופים מה לעשות?

אמנון כהן: המטרה שלנו איכשהו למנוע את כל אלה שרוצים לחבל לנו בתשתיות של מים, בבנייה ובכל הסיפור הזה.

אמנון כהן: אתם הגוף שמלמעלה נותן להם את הכלים הראויים, שיעמדו במבחנים בינלאומיים ובכל הדברים, שלא יעשו טעויות, כי תוך כדי עשייה, אם אתה לא עושה את זה נכון לפעמים אתה נופל אחר כך בבית המשפט, אנחנו לא רוצים שהם ייפלו.

אמנון כהן: לכן איך אתם, איפה אתם?

<ענת אסיף גיל: בעניין של המים, בעקבות דוח המבקר ולקראת הדיון היום, אחרי שעשינו את הבירורים מול הגורמים הרלוונטיים ובאמת למדנו על השיפורים שנעשו ועל ההתקדמות שנעשתה, אנחנו לא זיהינו איזה שהוא נושא שמצריך באמת הנחיה נוספת מצד משרד המשפטים.

<ענת אסיף גיל: כמובן ככל שהדיון כאן, או בהמשך לדיון, פניות של גורמים נוספים, נזהה איזה שהוא חסר שמצריך כינוס - - -

אמנון כהן: אתם מלווים את הגופים שעומדים, נגיד בבג"צ?

אמנון כהן: כרגע תפסו מישהו שקודח והוא הולך לבג"צ, אתם מלווים את ה - - -

<ענת אסיף גיל: קודם כל כמובן שמחלקת בג"צים בפרקליטות המדינה מייצגת את המדינה בבג"צ.

<ענת אסיף גיל: רוב ההליכים בבג"צ, גם אצלנו, אצל המשנה ליועץ המשפטי לממשלה, מלווים.

<ענת אסיף גיל: שאלות עקרוניות כשצריך כמובן מגיעות ומוכרעות על ידי היועץ.

<ענת אסיף גיל: גם סוגיות שוטפות, יש לנו קשר הדוק עם יועמ"ש איו"ש בהיבטים המשפטיים, אבל שוב, בהקשר הספציפי הזה לא זוהו אצלנו חסרים מבחינת סמכויות והנושא של התיאום, שהוא היה במוקד דוח המבקר, כפי ששמענו גם כאן, גם בלי משיכת חוטים שלנו התקדם והשתפר.

<ענת אסיף גיל: ושוב אני אומרת, ככל שיש דברים שצריך להציף אלינו אנחנו - - -

אמנון כהן: אז, המפקד, אתה יודע שמשרד המשפטים מחכה, משתוקק, שתפנו אליהם.

<ראיד מנסור: אני נעזר בהם המון.

אורית סטרוק: תגידי לי, ענת, מה הסיכוי של המדינה בבג"צים האלה על הקידוחים?

<ענת אסיף גיל: אני גם לא מכירה את ההליכים לפרטיהם וגם אנחנו לא דנים בהליכים תלויים ועומדים בכנסת.

אורית סטרוק: אז היה מאוד כדאי שאנחנו נראה כמה המדינה משקיעה בבג"צים האלה.

אמנון כהן: המון כסף.

<ענת אסיף גיל: אבל, גברתי, זה ידוע באופן מסורתי שאנחנו לא דנים בהליכים עומדים ותלויים בדיוני כנסת.

<ענת אסיף גיל: גם אם הייתי יודעת - - -

אמנון כהן: לא, היא אומרת כמה הצלחנו, כמה לא הצלחנו.

אורית סטרוק: מה זאת אומרת לא דנים?

אורית סטרוק: אנחנו לא השופטים בבג"צ, אנחנו רוצים לדעת איזה מאמצים ואיזה טיעונים המדינה מציגה בבג"צ כדי לעזור לברוך נגר, שזעק כאן מרה על הקידוחים האלה.

<ענת אסיף גיל: אז אני שוב אומרת, ככל שמדובר בהליכים שהסתיימו, אז פומביות הדיון, אתם מוזמנים, יכולים לקרוא הכול - - -

אורית סטרוק: לא, אנחנו רוצים לדעת - - -

<ענת אסיף גיל: לגבי הליכים תלויים ועומדים, אנחנו לא דנים בהם בכנסת.

אמנון כהן: שנייה, מתוך ההגשות שהגישו, גם משטרת ישראל, כשמשטרת ישראל מגישה מי מלווה אותם?

<ענת אסיף גיל: זה פרקליטי איו"ש.

אמנון כהן: יש את כל הכלים?

אמנון כהן: מספיק, הכול בסדר?

<ענת אסיף גיל: ממה שאני מבינה, ככל שמגיעים תיקים שיש די ראיות, כמו כל הכרעה פלילית, אז מגישים כתבי אישום.

<ענת אסיף גיל: לפי הכללים הפליליים - - -

אמנון כהן: תודה.

אמנון כהן: מועצת יש"ע, מי נמצא?

אמנון כהן: אתם רוצים להגיד כמה דברים?

אמנון כהן: איך שיתופי הפעולה?

אמנון כהן: איך האזרחים מרגישים שם?

אמנון כהן: יש ביטחון, יש מים?

<ישראל גנץ: סוגיית המים, לפחות בנושא האכיפה, זה פחות במגרש שלנו.

<ישראל גנץ: ראינו בסיור עם הוועדה חלק מהבעיות, אבל מה שמצטייר פה, מה שהצהיר סגן רמ"א (ראש המינהל האזרחי) ואחר כך, שנושא האכיפה הולך ומטופל.

<ישראל גנץ: כמובן שצריך לזכור את הפרופורציות, אנחנו מדברים על עשרות אלפי יחידות שמחוברות למים, כשיש פה 36 או 60 תיקים בשנה, אז הפרופורציות דורשות טיפול.

<ישראל גנץ: אבל נושא אכיפת המים, אנחנו רק מרגישים, כמו שצוין ממקורות, את החוסרים בקיץ.

<ישראל גנץ: אצלנו זה נובע בעיקר במקומות - - -

אמנון כהן: יש מקומות, אזורים, שלא מקבלים מים?

<ישראל גנץ: כן, שיש בעיות מים.

<ישראל גנץ: שנגמרות הבריכות, שיש לנו בעיות, בעיקר בקיץ, כשיש גם חקלאות וגם תושבים.

<ישראל גנץ: מכיוון שבקווים שלנו אנחנו על הקשקש, בחלקם, זאת אומרת אנחנו בדיוק מגיעים לסף היכולת, ברגע שעוד מישהו מתיישב על הקו - - -

אמנון כהן: אם יש חוסר, כמה זמן נגיד חסר?

אמנון כהן: שעות?

אמנון כהן: ימים?

<ישראל גנץ: לא, לא ימים.

<ישראל גנץ: אני לא מכיר שיש יישוב שימים היה בלי מים.

<ישראל גנץ: אני כן מכיר לא מעט פעמים מלחמות בין חקלאים, או שטחים מיובשים, כתוצאה מזה שאין מספיק מים.

אמנון כהן: עוד משהו בנושא אחר בתוך היישובים?

אמנון כהן: אם אתה רוצה להעלות.

אמנון כהן: זו הוועדה לביקורת, אתה יכול להעלות, יש פה נציגים של מבקר המדינה, שומעים דברים.

<ישראל גנץ: כן, אני אשמח להתייחס לכמה נקודות שעלו בדוח המבקר, שלא קשורות לפורום.

אמנון כהן: בבקשה, תגיד.

אמנון כהן: כי עשינו דיון קודם גם בנושאים אחרים.

<ישראל גנץ: אלה דברים שעלו מדוח המבקר.

אמנון כהן: אם יש למישהו תשובות הוא יוכל להתייחס, אם לא, אנחנו נפנה את זה לגופים המתאימים.

<ישראל גנץ: אני אתייחס למספר נקודות שעלו פה.

<ישראל גנץ: נקודה ראשונה, נושא הביוב.

<ישראל גנץ: גם בסיור שהיה עם היושב ראש והוועדה נתקלנו בביוב זורם, גם באזור ואדי חרמייה.

<ישראל גנץ: לפני כשבועיים אתר המבקרים בשמורת הטבע של עין מבוע נסגרה למבקרים למשך כשבוע בגלל הזרמת שפכים למעין.

<ישראל גנץ: זה קורה פעם ראשונה, שנייה ושלישית, הדבר הזה, וזה זיהום שחוזר על עצמו, עד כדי שמסכן את המטיילים.

אמנון כהן: אנחנו ראינו את זה אז, מלמעלה.

<ישראל גנץ: וזה לאורך כל השנה.

<ישראל גנץ: כשזה מאוד חמור אז זה מגיע למעין וסוגרים שמורות טבע, אבל אנחנו ראינו בסיור שיש שפכים שלא מטופלים במשך כל השנה.

<ישראל גנץ: בנושא זבל.

<ישראל גנץ: גם נתקלנו בדבר הזה.

<ישראל גנץ: אנחנו מכירים וגם המינהל מכיר.

<ישראל גנץ: אני אומר את זה מתוך נתונים שכתב המינהל.

<ישראל גנץ: כ-90 אתרים ששורפים אשפה, ביהודה ושומרון, חלק גדול מהם אצלנו, אנחנו בסיור יחד ראינו כמה וכמה מקומות שדולקים, בוערים.

<ישראל גנץ: אני פניתי שלשום לרמת"ק, לתיאום קישור, מול פסגות משאית שפכה צמיגים ועניינים והבעירה את זה, זה דלק כל הלילה עם ענן עשן שחור.

<ישראל גנץ: כתבו לי שזה בטיפול, אבל העסק הזה דורש טיפול יותר משמעותי.

<ישראל גנץ: אנחנו מכירים את המשרפות האלה הרבה שנים והן לא מטופלות.

<ישראל גנץ: פה אני גם אומר, אנחנו דיברנו בסיור, לגבי פתרון הזבל ברמה הכוללת, שבאמת המינהל האזרחי סגר בגין פגיעה באיכות הסביבה מטמנה פעילה ששירתה את האוכלוסיות.

<ישראל גנץ: נכון להיום אין פתרון טוב ו - - -

<בנימין אלבז: זה לא המינהל ה אזרחי, זה בג"צ.

<ישראל גנץ: לא בג"צ, בג"צ קיבל את עמדת - - -

<בנימין אלבז: החלטת בג"צ.

<ישראל גנץ: בני, יש לי פה את החלטת בג"צ, לא נתווכח.

<ישראל גנץ: בג"צ קיבל את עמדת המינהל האזרחי, בג"צ לא פנה לסגור מטמנה.

<ישראל גנץ: נכון להיום המצב הורע באופן דרסטי.

<ישראל גנץ: זה אומר שהערבים שופכים את הזבל לא בתחנת מעבר סדורה ואנחנו דואגים לשנע להם את הזבל על חשבוננו, אנחנו זה לא המתיישבים, אנחנו זה מדינת ישראל, לשנע את זה למקום מוסדר.

<ישראל גנץ: פה אני אומר, כמו שעלה בוועדה אני קורא פה גם למינהל האזרחי להגיע לפתרון מוסדר לאיכות הסביבה, לטיפול באשפה ביהודה ושומרון.

<ישראל גנץ: זה לא קורה וצריך לחתור לזה ולהילחם על הדבר הזה.

<ישראל גנץ: נושא נוסף זה נושא המחצבות.

<ישראל גנץ: ראינו בעיניים לא מעט מחצבות פועלות, לא חוקיות.

<ישראל גנץ: גם בדבר הזה צריך לטפל.

<ישראל גנץ: נקודה אחרונה, אדוני היושב ראש, זה נושא של תאונות דרכים ופיקוח ואכיפה.

אמנון כהן: כן, הדוח דיבר על זה.

<ישראל גנץ: אני אומר רק דברים שעלו בדוח המבקר.

<ישראל גנץ: אנחנו יודעים שיש לנו פער עצום במיפוי תאונות דרכים ביהודה ושומרון, בגלל שמשטרת ישראל לא שולחת בוחן תנועה אם אין שם פצוע יהודי.

<ישראל גנץ: הדבר הזה גורם סיכון מאוד משמעותי ביהודה ושומרון.

<ישראל גנץ: אין מיפוי של תאונות דרכים, אין אכיפה מספיקה.

<ישראל גנץ: לנו נהרג השבוע תושב, מנווה צוף, יהודי בן 63, במקום שאנחנו מתריעים עליו עשרות פעמים, אבל המשטרה לא מגיעה לבדוק תאונות אז הוא לא מוגדר כמוקד סיכון.

<ישראל גנץ: אחרי כל ההתראות שלנו ומכתבים לשר התחבורה נהרג תושב ליד היישוב נווה צוף, תושב נווה צוף בן 63, בתאונה חזיתית, הוא החליק לתוך משאית.

<ישראל גנץ: הדבר הזה הוא בדמינו ממש, האכיפה והניידות, בעיקר בוחני תנועה, אם לא בא בוחן תנועה מבחינת המשטרה זה שום דבר ואת זה חובה לתגבר.

אמנון כהן: משטרת ישראל, לגבי התאונות, מה?

<מירב אטינגר: אני יודעת שנעשית פעילות אכיפה מאוד נרחבת אצלנו במחוז.

<מירב אטינגר: זה יעד.

<מירב אטינגר: הממ"ז שלנו לקח את זה על עצמו בקדנציה הזו והרבה מאוד ניידות פרושות ונותנות מענה.

<מירב אטינגר: כמובן לא בכל דקה ולא בכל כביש.

<ישראל גנץ: אני רק מבקש לדעת, האם מגיע בוחן תנועה כשבתאונה לא מעורב יהודי?

<מירב אטינגר: בתאונה שזה רק פלשתינאים אנחנו אמורים בעיקרון, לפי ההסכמים, לתת רק טיפול ראשוני ומי שצריך לטפל בזה זו הרש"פ.

<מירב אטינגר: אנחנו לא אמורים לטפל.

<ישראל גנץ: בשטחי C, בכבישים שלנו, הרש"פ צריכה להגיע, ואני אומר יותר מזה, מילא הרש"פ תגיע, אבל הם לא פותחים תיק תאונת דרכים.

<מירב אטינגר: לא, זה לא נכון.

<ישראל גנץ: זה נכון מאוד, כי אני ישבתי עם מפקד את"ן (אגף תנועה) יו"ש, יש לי פה מכתב של מפקד משטרת התנועה של יו"ש, הוא אומר, 'בשביל לפתוח תיק', לא כללי, כללי היה בסדר, בתאונת דרכים צריך בוחן תנועה והוא לא שולח בוחן תנועה, אז ביהודה ושומרון אין - - -

אמנון כהן: זו מדיניות.

אמנון כהן: אנחנו מדברים על מדיניות כרגע.

אורית סטרוק: לא פותחים תיקים - - -

אמנון כהן: הבנתי, זו מדיניות.

אמנון כהן: זה אתם בממשלה, לא אני.

<ישראל גנץ: לא, זה לא מדיניות.

<ישראל גנץ: לא, אדוני היושב ראש - - -

אמנון כהן: זו מדיניות, אני מבין.

<מירב אטינגר: זו מדיניות, זו לא החלטה שלנו.

<ישראל גנץ: מה זה לא החלטה שלך?

<ישראל גנץ: אם לשלוח - - -

<מירב אטינגר: זו לא החלטה של המשטרה.

<ישראל גנץ: לשלוח בוחן תנועה?

<מירב אטינגר: אנחנו לא אמורים לחקור את זה, אנחנו לא אמורים לחקור את התאונות האלה.

אמנון כהן: ישראל, משטרת ישראל היא גוף מבצע, זו מדיניות מלמעלה.

אמנון כהן: צריך לשבת פה, הם יודעים איפה לשבת ולדבר ואז מורידים הנחיה.

אמנון כהן: ברגע שיש הנחיה הם יודעים לטפל.

אמנון כהן: זה לא הם כרגע, כרגע ההנחיה היא אם מעורב יהודי נכנסים לפעולה, לא מעורב יהודי זה ביניהם.

אמנון כהן: לכן זו הנחיה מלמעלה, זה לא שהם לא עושים את העבודה.

אמנון כהן: הבנתי את זה, תתקדם הלאה.

אורית סטרוק: הדוח מתריע על זה.

אמנון כהן: מתריע, אבל הטיפול של זה לא אצלה.

אמנון כהן: הטיפול של זה למעלה.

אמנון כהן: אתם צריכים להעלות את זה בפורום למעלה יותר, עם השר לביטחון פנים, עם שר הביטחון.

אמנון כהן: אם הם יגידו שכל תאונה זה תאונה, זה בשטחים שלנו, מעורב יהודי, לא מעורב יהודי, עוד פעם, זו החלטה, זה תקציבים, זה בוחן, זה כסף, זה הכול.

אמנון כהן: מבחינה ציבורית, אם זה בין שני פלשתינאים נגיד שמעורבים בתאונת הדרכים ואין לנו תיעוד, אין לנו זה, לפעמים זה גם חיי אדם.

אמנון כהן: זאת אומרת הפורענות, אי הציות לחוקים, או אולי אפילו נהיגה בלי רישיון, או נהיגה ברכבים שהם לא ראויים, גנובים או לא גנובים, כן החליפו חלק, אלתרו חלק, חיברו שתי מכוניות, אין פיקוח שם, ולכן יש סכנה גם לתושבים שלנו שגרים שם בסופו של דבר.

<מירב אטינגר: סליחה, זה לא נכון ש - - - גם כשמדובר רק בפלשתינאים יש אכיפה.

<מירב אטינגר: למשל השנה הזאת אנחנו לקחנו על עצמנו לטפל בכל הנושא הזה של רכבים שהורדו מהכביש, או שהייתה בהם תקלה או שהם הורדו לפירוק בארץ, ויש תופעה כזאת שזה מגיע, זה חוזר לשטחי איו"ש וזה מסתובב.

<מירב אטינגר: אנחנו לקחנו את זה על עצמנו כמשימה.

<מירב אטינגר: מאות כלי רכב כאלה נתפסו השנה, אנחנו מורידים אותם מהכביש, הקמנו מגרש מיוחד, אנחנו משמידים את הרכבים האלה.

<מירב אטינגר: זה לא נכון שאנחנו לא מנסים למנוע.

אמנון כהן: לא יודע, אני חשבתי שזו מדיניות.

<מירב אטינגר: אבל מה שעניין של מדיניות אנחנו לא - - -

אמנון כהן: הבנתי, בסדר.

<בנימין אלבז: אני אתן תשובות על כל מה שאמר ישראל, תשובות קצרות ומהירות.

אמנון כהן: בבקשה, אדוני.

אמנון כהן: ביוב זורם ושפכים.

<בנימין אלבז: אני אתחיל מאלבירה.

<בנימין אלבז: אלבירה זה מתקן שמשרת את הישראלים ואת הפלשתינאים באזור, הוא הוקם על ידי ה-KFW.

<בנימין אלבז: יש בו תקלות, היו בו תקלות.

<בנימין אלבז: סך הכול השנה הזאת היו שלוש תקלות באזור הזה, באלבירה, שבאמת משם זרמו שפכים לכיוון עין מבוע, לנחל מכמש.

<בנימין אלבז: התקלה האחרונה שישנה היום, החלקים הגיעו השבוע לישראל, זה מתקן ייבוש שלא עבד שם.

<בנימין אלבז: אנחנו מקווים שתוך שבוע וחצי אנחנו נשחרר ונתקין את זה שם על ידי הפלשתינאים ובא לציון גואל בנושא הזה.

<בנימין אלבז: אבל חשוב לציין שמי שהקים את זה הוא ה-KFW וזה מתקן טיהור השפכים הראשון ביהודה ושומרון, הראשון, מודרני - - -

אמנון כהן: הוא נותן מענה?

<בנימין אלבז: מודרני ונותן מענה, כאשר הם מבקשים להגדיל אותו עקב הספיקה והגדלת התושבים שמשתמשים בו.

<בנימין אלבז: אנחנו כמינהל אזרחי מאשרים ומעודדים את הגדלת המתקן.

אמנון כהן: יפה.

אמנון כהן: לגבי זבל?

<בנימין אלבז: לגבי זבל.

<בנימין אלבז: יש קשר צמוד וקבוע, גם עם ראש המועצה, למקרה שיש בעירה 24 שעות וגם אם יש פריצת ביוב, או קו ביוב, או של בעירת משאית, או כמו שהוא אמר משאית.

<בנימין אלבז: יש קשר צמוד וקבוע.

<בנימין אלבז: המטרה שלנו לטפל במיידי במפגע.

<בנימין אלבז: בנושא שינוע הזבל, יש שם עיירה עם חתך סוציו אקונומי נמוך מאוד של הפלשתינאים.

<בנימין אלבז: אנחנו כמינהל אזרחי המלצנו ונתנו 3.6 מיליון שקל דרך המשרד להגנת הסביבה לסיוע לשנתיים הבאות לשנע את הפסולת של אס"פ (אתר סילוק פסולת) אלבירה, כי הוא יודע טוב מאוד איזה בעירות - - -

אמנון כהן: דרך המועצה?

<בנימין אלבז: לא דרך המועצה.

<ישראל גנץ: זה נגמר עכשיו, החודש הזה.

<בנימין אלבז: זה לא נגמר, יש לזה עוד שנה.

<ישראל גנץ: במכתב שלך כתבת בדצמבר 14'.

<בנימין אלבז: כן, אנחנו רוצים עוד שנה.

<בנימין אלבז: זה יהיה בקרן הניקיון, אנחנו נאשר את זה לעוד שנה.

<בנימין אלבז: כי אני יודע, כי אם לא יהיו לי בעירות באזור לכיוון ההתיישבות הישראלית וקיבלתי עשרות תלונות מההתיישבות הישראלית על נושא הבעירות, המטרה שלי כממונה על איכות הסביבה לכל האוכלוסיות באזור לטפל, שלא יהיו מפגעים סביבתיים.

<בנימין אלבז: ואם מצאתי דרך להעביר את הפסולת הזאת לאתר זהרת פינג'אן, עוברים כ-80 טון ביום בלי שום בעירות באזור והיום אפשר להגיד שאין בעירות באזור מהתחום הזה של אס"פ אלבירה הרווחנו.

<ישראל גנץ: בני, אם אנחנו נשרוף את הזבל אנחנו גם נזכה ל - - -

<בנימין אלבז: כן.

<בנימין אלבז: כמו כל התיישבות ישראלית רגילה.

<ראיד מנסור: ישראל, ברשותך.

<ראיד מנסור: ה-80 טון האלה שעוברים ביום אלה 80 טון שמנענו את השריפה שלהם בשטח.

<ראיד מנסור: השאלה שלך, אם אתם תשרפו את הזבל, אתם יודעים טוב מאוד שאתם לא תלכו לשרוף את הזבל, כי הפעולה לשרוף את הזבל היא לא בשביל להביא אותנו למצוא פתרון.

<ראיד מנסור: אנחנו יודעים טוב מאוד שהמצוקה או הבעיה שנוצרה בעקבות סגירה אותו אס"פ, שכל המומחים הגיעו למסקנה שהאס"פ הזה צריך להיסגר ועל בסיס חוות דעת מומחים בג"צ קיבל החלטה - - -

אמנון כהן: בסדר, אבל פתרון יש?

אמנון כהן: סגרנו את זה, צריך פתרון.

<ראיד מנסור: אנחנו מקדמים במקביל את הפתרונות של האס"פים.

<בנימין אלבז: כרגע מטה בנימין שולחים לאבו דיס.

<בנימין אלבז: הארכתי להם את זה לעוד חצי שנה, את ההעברה לאבו דיס, עד ה-31 במרץ, כאשר המטרה, ביקשתי מהם וגם ישבתי איתם, 'תביאו לי אלטרנטיבה'.

<בנימין אלבז: אני אשמח לקדם מתקני מחזור ביהודה ושומרון.

אמנון כהן: בסדר.

אמנון כהן: מחצבות.

<בנימין אלבז: מחצבות.

<בנימין אלבז: כל המחצבות שנמצאות שם, כמעט כולן, הולכות לשיקום והולכות לבצע - - -

אמנון כהן: יש קרן לשיקום באוצר.

אמנון כהן: יש שם הרבה כסף לשיקום.

<בנימין אלבז: לא, אלה אדמות פרטיות, אלה לא אדמות מדינה.

<בנימין אלבז: היזמים מגיעים אלינו והם רוצים לשקם אותם, לשים עודפי עפר ואנחנו כבר מאשרים לשלוש מחצבות שם לשקם את המקום עם עודפי עפר וזה עובד יפה מאוד.

אמנון כהן: זה התחיל?

<בנימין אלבז: זה מתחיל לעבוד, כבר יש הזרמה גדולה מאוד של עודפי עפר.

אמנון כהן: ישראל תעדכן אותנו.

<בנימין אלבז: אני רוצה לשקם.

<בנימין אלבז: שהפצע הזה, שבן אדם שעומד לא יראה פצע.

<בנימין אלבז: המטרה שלי לשקם.

אמנון כהן: תאונות דרכים, המשטרה, הם התחילו לעשות משהו?

<בנימין אלבז: עוד משהו אחד שהוא ציין.

<בנימין אלבז: ואדי חרמייה, הזרימה שראיתם בסיור.

<בנימין אלבז: הבנק העולמי הולך להשקיע שם עשרות מיליוני שקלים, כרגע הוא בסדר עדיפות ב' שלו, השקעה באזור ג'פנא בביר זית ובמתקן טיהור השפכים, ההשקעה הייתה 22 מיליון יורו.

<בנימין אלבז: כרגע אין להם את התקציבים לממש באזור הזה, כאשר אנחנו בעדיפות שלנו באמת להקים את המתקן, לטפל בכפרים שם, כדי שלא תהיה זרימה לקידום ואדי חרמיה ש - - -

<ישראל גנץ: אבל כרגע הביוב זורם עד שהם יחליטו שהם רוצים כסף.

<בנימין אלבז: אנחנו רוצים את הכסף, אנחנו גם לוחצים, כולל בשיתוף עם רשות המים, עם ברוך, לקדם את הפרויקט הזה.

<ברוך נגר: בנושא של טיפול בשפכים.

<ברוך נגר: התמונה היא כזאת, הם נמצאים למעלה, אנחנו נמצאים למטה, מבחינת הטופוגרפיה ולכן לאורך שנים זה היה פחות חשוב, יותר היה חשוב להם לקדם את מערכות המים ואת מערכות השפכים.

<ברוך נגר: אבל בשלב מסוים הייתה הנחיה של השר, חבר'ה, תעשו הא בהא תליה.

<ברוך נגר: אם לא מטפלים בשפכים אנחנו לא מגדילים את כמויות המים שאנחנו מספקים להם במחיר מלא.

<ברוך נגר: ואכן בשנתיים-שלוש האחרונות יש תזוזה משמעותית.

<ברוך נגר: מה זה תזוזה משמעותית?

<ברוך נגר: אם עד לפני שנתיים-שלוש היה בסך הכול מתקן טיפול אחד בכל יהודה ושומרון של הפלשתינאים שהוא המתקן שהזכיר עכשיו קמ"ט מים, וזה באלבירה, היום יש ארבעה מתקנים ועשרה כרגע נמצאים בבנייה.

<ברוך נגר: זה משהו חריג, לא חשבנו שזה יכול להצליח כל כך טוב, אנחנו מעודדים אותם, שיהיה ברור שכל הכסף הזה להקמת כל המתקנים, וזה הרבה כסף להקים מתקן כזה, בשביל לסבר לכם את האוזן המתקן שסיימו לפני כמה חודשים במערב שכם, עלה להם 50 מיליון דולר, המתקן החדש של מזרח שכם - - -

<בנימין אלבז: ה-KFW הגרמני עשה את זה.

<ברוך נגר: המתקן של מזרח שכם יעלה להם בסביבות ה-40 מיליון דולר, וזה של חברון, ויצאה כרגע נציגת חברון מבחינתי, הוא סדר גודל של כ-55 מיליון - - -

אמנון כהן: אני לא פחות נציג טוב.

<בנימין אלבז: מעל 80 מיליון.

<ברוך נגר: בינתיים הם אספו את הכסף, אספו 55 מיליון דולר.

אמנון כהן: יש שם הרבה כסף, דרך אגב, בכל הקרנות שדיברת עליהן.

אמנון כהן: שיביאו כמה שיותר.

אמנון כהן: מי מטפל מולן, שיביאו עוד ועוד?

אמנון כהן: כי אצלנו יש מושג, אנחנו אומרים אם השכן מסודר, יש לו מים, יש לו אוכל ויש לו חימום, הוא יעזוב אותנו בשקט.

אמנון כהן: אנחנו צריכים לדאוג שהצד השני יהיו רגועים, יחיו כמו שצריך - - -

<ברוך נגר: צריך לומר משהו, בנושא של המים והשפכים, אולי זה שונה בדברים אחרים, כל הגופים הבינלאומיים נכון לרגע זה, אני לא מוכן לחתום שזה יהיה גם בעתיד, לא מממנים שום דבר אם אנחנו לא מאשרים את זה אצלנו ויש לזה חשיבות.

<ברוך נגר: אנחנו כן מעודדים אותם לדברים האלה.

<ברוך נגר: מעודדים אותם זה לשבת ולהוציא סיכומים - - -

אמנון כהן: אני מציע שגם תעשו תכניות אופרטיביות.

<ברוך נגר: בדברים האלה זה משרת באמת את שתי האוכלוסיות, חד וחלק, ולכן אנחנו מעודדים את הנושא.

אמנון כהן: משפט אחרון, ישראל, אני צריך לסכם.

<ישראל גנץ: משפט אחרון.

<ישראל גנץ: לגבי התשובות שניתנו פה.

<ישראל גנץ: אחת, נמצאים פה נציגי מבקר המדינה.

<ישראל גנץ: אני חושב שזה שיש תקדים שנסגרה מטמנה ולחלק מהאוכלוסייה, כדי שהיא לא תאיים עלינו, אנחנו משלמים, אנחנו, מדינת ישראל, כסף, לממן אותה.

<ישראל גנץ: חלק כן וחלק לא, כי נראה לנו.

<ישראל גנץ: ואנחנו אומרים שיש קול קורא והקול קורא הזה לא מפורסם, אני לא מכיר אותו, אני לא יכול להגיש בקשה וגם אתה לא יכול להגיש בקשה.

<ישראל גנץ: זאת שאלה שמבקר המדינה יבדוק אם זה נכון או לא נכון.

<ישראל גנץ: אחת.

<ישראל גנץ: שתיים, בדוחות של המינהל האזרחי מופיע שיש 90 מקומות, נכון, הם לא קשורים לאלבירה, שבוערים.

<ישראל גנץ: ראינו בעיניים, יש אחד במגרון, אחד מול כביש 466 - - -

<בנימין אלבז: אבל אתם התנגדתם לאס"פ רמון.

<בנימין אלבז: הבנק העולמי, ה-KFW, שם 24 מיליון דולר - - -

אמנון כהן: למה התנגדת, ישראל?

<ישראל גנץ: למה התנגדתי?

<ישראל גנץ: מאותה סיבה שהוא רוצה לשים מטמנה ליד היישובים שלנו, בשטח C, בשליטה ישראלית, שינוהל על ידי פלשתינים ויהודים לא יוכלו להיכנס.

<בנימין אלבז: זה לא נכון.

<בנימין אלבז: אני אתן לך דוגמה, גם באלמיניה היום זה אתר שיהודים נכנסים.

<ישראל גנץ: אדוני, אתה מוכן לחתום במסמך הקמה שיהיו יהודים, כן או לא?

<בנימין אלבז: אני יכול להתחייב לגרמנים?

<בנימין אלבז: אני אומר לך שנעשה את הכול כישראלים.

<ישראל גנץ: לא, אל תגיד לי שתעשה הכול, אתה היזם.

<ישראל גנץ: המינהל האזרחי כתוב כיזם.

<בנימין אלבז: אנחנו נעשה את הכול באהבה רבה.

<ישראל גנץ: לא, אתה כיזם.

<ישראל גנץ: במסמך הקמה, והוא פה - - -

<בנימין אלבז: אבל אני לא היזם.

<ישראל גנץ: והוא נמצא אצלי פה, אם הוא רוצה נציג אותו עכשיו על מצגת, היזם של הפרויקט הוא המינהל האזרחי, לא המממן.

<בנימין אלבז: הוא לא יזם ולא מממן.

<בנימין אלבז: בא ה-KFW ומציג פתרון אזורי לטיפול בנושא השפכים.

אמנון כהן: בני, תודה.

אמנון כהן: ישראל, אתה מעלה דברים בדאגה ליישוב, לאזור, אני מעריך מאוד, אבל בסוף צריך למצוא פתרונות.

אמנון כהן: אני חושב שהפתרונות, אתם לא צריכים את זה פה, תשבו שם אצלכם, תביאו את ראש המועצה - - -

<בנימין אלבז: הם בני בית.

<ישראל גנץ: אנחנו יושבים, אבל זה לא - - -

אמנון כהן: אני אומר.

אמנון כהן: אם באים דברים שהשכל הישר לא מאפשר משהו, אנחנו תמיד פה.

אמנון כהן: אבל עד עכשיו, ממה שאני מתרשם, על פי מה שכתוב בדוח, אני מודה למשרד המבקר ואני גם מסכם את הדיון, אני מודה למשרד המבקר על הדוח החשוב, שבאמת נגעתם בהרבה מאוד תחומים ואנחנו נגענו כרגע בחלק קטן מהתחום, אבל פתחנו את הדיון בגלל ששאלו שאלות ואני רואה שיש בקיאות במינהל האזרחי, בקיאות בדברים, בקיאות ברשות המים בתחום הזה ואני בסיכום אומר שהתקדמנו כברת דרך, כברת דרך טובה, אנחנו רואים שיתופי פעולה.

אמנון כהן: צריך להמשיך את שיתופי הפעולה מול אכיפה של עבריינים של תאונות דרכים במשטרת ישראל, מקורות, כל מה שאתם צריכים לעשות מולם, גם להתחיל לשים את התשתית הזאת.

אמנון כהן: משרד ראש הממשלה, צריכים להביא לנו תשובות לגבי מה שדיברנו כאן.

אמנון כהן: אנחנו באמת מברכים שיש התקדמות טובה, עדיין לא סיימנו אבל אנחנו בכיוון הנכון.

אמנון כהן: אני מאוד מקווה שהמצלמות האלה וכל הטכנולוגיות החדשות ייתנו לנו כלים נוספים רב מערכתיים וגם בדברים אחרים נוכל להיעזר בטכנולוגיה הזאת.

אמנון כהן: אני מודה לכבודו שהגיע, לראיד מנסור, סגן ראש המינהל האזרחי.

אמנון כהן: קיבלנו מכם סקירה, ראינו רצינות, ראינו שעשיתם עבודת מטה.

אמנון כהן: אנחנו שלחנו את הבקשה לפני איזה חודש ונאמר לנו שרק אתמול קיבלתם את הפנייה, אבל יחד עם זאת באת מוכן, באת עם שיעורי בית, עשית עבודת מטה.

<בנימין אלבז: בשש וחצי בבוקר הוא היה במשרד בגלל זה.

אמנון כהן: אנחנו מכירים את הצבא שעושים עבודה מצוינת, המינהל האזרחי והצבא, ואני גם מציין כל הזמן שדוחות של מערכת הביטחון ואיפה שמעורב הצבא, אנחנו תמיד רואים תיקון ליקויים שמבוצע ברמה גבוהה.

אמנון כהן: פחות במשרדי הממשלה והכי פחות במשרד האוצר.

אמנון כהן: אני כל הזמן אומר את זה, הכי פחות.

<ישראל גנץ: אדוני היושב ראש, אנחנו גם אומרים תודה רבה למינהל.

<ישראל גנץ: ראיד נותן שעות ללא שעות - - -

אמנון כהן: אבל אני מבקש, יש לכם דברים חשובים בנושא של השפכים, תמצאו אזור מסוים מתאים, שלא יפגע מצד אחד באזרחים ומהצד השני שייתן מענה.

אמנון כהן: אם לא, צריך לשנע וזה וכספי ציבור, הוא לוקח מהקרן הזו והקרן הזו ומממן את בזה בסוף.

אמנון כהן: משטרת ישראל, מה רצית להגיד?

<מירב אטינגר: משהו קטן.

<מירב אטינגר: קיבלתי עדכון מקצין את"ן שלנו.

אמנון כהן: יפה, אני אוהב ככה, מוואטסאפ ככה לעבוד מהר.

<מירב אטינגר: על תאונות הדרכים.

<מירב אטינגר: אז גם במקרים שמעורבים רק פלשתינאים, כאשר מדובר בתאונות קשות, קטלניות, וכאשר יש יותר מנפגע אחד וכשיש פצועים אנחנו שולחים בוחנים ואחרי זה מעבירים את הטיפול לפלשתינאים.

<מירב אטינגר: אז זה לא נכון שלא שולחים בוחן.

<מירב אטינגר: ברוב המקרים מגיעים בוחנים, אלא אם מדובר בשטח שהוא מסוכן או שיש לנו בעיה להגיע אליו, אז גם במקרים כאלה שולחים - - -

אמנון כהן: אתם מתואמים עם המינהל בכל מה שצריך?

אמנון כהן: הכול בסדר?

אמנון כהן: לא, אם אין שיתופי פעולה אנחנו נושיב אתכם ביחד ברמת שרים.

<מירב אטינגר: שיתוף הפעולה מצוין עם המינהל האזרחי.

אמנון כהן: יפה מאוד.

אמנון כהן: תודה רבה לכולם, הישיבה נעולה.

אמנון כהן: הוועדה תמשיך לעקוב.